
	讜砖谞讬讛诐 讗住讜专讬诐 诇讛注诪讬讚 专讬讞讬诐 讜转谞讜专 讜诇讙讚诇 转专谞讙讜诇讬诐 讛讬讛 讗讞讚 诪讛诐 诪讜讚专 讛谞讗讛 诪讞讘讬专讜 诇讗 讬讻谞住 诇讞爪专 专讘讬 讗诇讬注讝专 讘谉 讬注拽讘 讗讜诪专 讬讻讜诇 讛讜讗 诇讜诪专 诇讜 诇转讜讱 砖诇讬 讗谞讬 谞讻谞住 讜讗讬谞讬 谞讻谞住 诇转讜讱 砖诇讱 讜讻讜驻讬谉 讗转 讛谞讜讚专 诇诪讻讜专 讗转 讞诇拽讜 讛讬讛 讗讞讚 诪谉 讛砖讜拽 诪讜讚专 讘讗讞讚 诪讛诐 讛谞讗讛 诇讗 讬讻谞住 诇讞爪专 专讘讬 讗诇讬注讝专 讘谉 讬注拽讘 讗讜诪专 讬讻讜诇 诇讜诪专 诇讜 诇转讜讱 砖诇 讞讘讬专讱 讗谞讬 谞讻谞住 讜讗讬谞讬 谞讻谞住 诇转讜讱 砖诇讱 讛诪讜讚专 讛谞讗讛 诪讞讘讬专讜 讜讬砖 诇讜 诪专讞抓 讜讘讬转 讛讘讚 诪讜砖讻专讬谉 讘注讬专 讗诐 讬砖 诇讜 讘讛谉 转驻讬住转 讬讚 讗住讜专 讗讬谉 诇讜 讘讛谉 转驻讬住转 讬讚 诪讜转专 讛讗讜诪专 诇讞讘讬专讜 拽讜谞诐 诇讘讬转讱 砖讗谞讬 谞讻谞住 讜砖讚讱 砖讗谞讬 诇讜拽讞 诪转 讗讜 砖诪讻专讜 诇讗讞专 诪讜转专 拽讜谞诐 讘讬转 讝讛 砖讗谞讬 谞讻谞住 砖讚讛 讝讜 砖讗谞讬 诇讜拽讞 诪转 讗讜 砖诪讻专讜 诇讗讞专 讗住讜专:

	讙诪' 讗讬讘注讬讗 诇讛讜 讘谞讚专讜 驻诇讬讙讬 讛讚讬专讜 讝讛 讗转 讝讛 诪讗讬 诪讬 讗诪专讬谞谉 讘谞讚专讜 讛讜讗 讚驻诇讬讙讬 讗讘诇 讘讛讚讬专讜 讝讛 讗转 讝讛 诪讜讚讜 诇讬讛 专讘谞谉 诇专讗讘''讬 讚讻讬 讗谞讜住讬谉 讚诪讜 讗讜 讚讬诇诪讗 讗驻讬诇讜 讘讛讚讬专讜 讝讛 讗转 讝讛 驻诇讬讙讬 专讘谞谉 转''砖 讛讬讛 讗讞讚 诪讛谉 诪讜讚专 讛谞讗讛 诪讞讘讬专讜 讜驻诇讬讙讬 专讘谞谉 转谞讬 谞讚讜专 诪讞讘讬专讜 讛谞讗讛 讛讻讬 谞诪讬 诪住转讘专讗 讚拽转谞讬 住讬驻讗 讜讻讜驻讬谉 讗转 讛谞讜讚专 诇诪讻讜专 讗转 讞诇拽讜 讗讬 讗诪专转 讘砖诇诪讗 讚谞讚专 讛讜讗 讛讬讬谞讜 讚拽转谞讬 讻讜驻讬谉 讗诇讗 讗讬 讗诪专转 讚讗讚专讬讛 讗诪讗讬 讻讜驻讬谉 讗讜转讜 讛讗 诪讬谞住 讗谞讬住 讗诪专 专讘讛 讗诪专 讝注讬专讬

	讜砖谞讬讛诐 讗住讜专讬谉 诪诇讛注诪讬讚 专讬讞讬诐 讜转谞讜专. 诇拽讘讜注 专讬讞讬诐 讜诇讙讚诇 转专谞讙讜诇讬诐 讘讗讜转讛 讞爪专: 讛讻讬 讙专住讬谞谉 讛讬讛 讗讞讚 诪讛诐 诪讜讚专 讛谞讗讛 注诇 讞讘讬专讜 讻讜驻讬谉 讗转 讛谞讜讚专. 砖讛讚讬专 讗转 讞讘讬专讜 诇诪讻讜专 讗转 讞诇拽讜 讗转讗谉 诇专讘谞谉 讚讗诪专讬 讗住讜专讬诐 诇讬讻谞住 诇讞爪专: 讛讬讛 讗讞讚 诪谉 讛砖讜拽 诪讜讚专 诪谉 讗'. 诪谉 讛砖讜转驻讬诐 诇讗 讬讻谞住: 讙诪' 讘谞讚专讜 讛讜讗 讚驻诇讬讙讬. 讛讬讻讗 讚谞讚专讜 砖谞讬讛诐 讝讛 诪讝讛 讚讝讛 讗诪专 诇讞讘讬专讜 拽讜谞诐 砖讗谞讬 谞讛谞讛 诇讱 讜讝讛 讗讜诪专 拽讜谞诐 砖讗谞讬 谞讛谞讛 诇讱 讚注讻砖讬讜 谞讚专讜 讝讛 诪讝讛 诪诪砖 讜讛转诐 讛讜讗 讚拽讗 讗住专讬 专讘谞谉 诇讬讻谞住 诇讞爪专 讚讗讬讛讜 注爪诪讜 拽讗住专 注诇讬讛 讗讘诇 讛讚讬专讜 讝讛 讗转 讝讛 讚讻诇 讗讞讚 讛讚讬专 讗转 讞讘讬专讜 讜讗诪专 拽讜谞诐 砖讗转讛 谞讛谞讛 诇讬 拽讜谞诐 谞讻住讬 注诇讬讱 讚转专讜讬讬讛讬 讗谞讜住讬诐 讚讻诇 讗讞讚 讗住专 诇讬讛 讞讘专讬讛 砖诇讗 诪讚注转讬讛 讛转诐 诪讜讚讜 诇讬讛 专讘谞谉 诇专' 讗诇讬注讝专 讚讝讛 谞讻谞住 诇转讜讱 砖诇讜 讜讝讛 谞讻谞住 诇转讜讱 砖诇讜: 讗讜 讚讬讬诇诪讗 讗驻讬诇讜 讘讛讚讬专讜 [讝讛 讗转 讝讛] 谞诪讬 驻诇讬讙讬. 讚诇讗 砖谞讗 讗谞讜住讬谉 讜诇''砖 专讜爪讬谉: 讛''谞 诪住转讘专讗. 讚讘谞讚专讜 诪讬讬专讬 讜讘谞讚专讜 讛讜讗 讚驻诇讬讙讬 讚拽转谞讬 讻讜驻讬谉 讗转 讛谞讜讚专: 讗讬 讗诪专转 讘砖诇诪讗 讚谞讚专讜. 砖谞讚专 砖诇讗 讬讛谞讛 诪讞讘讬专讜 诇讛讻讬 讻讜驻讬谉 讚讗讬讛讜 讛讜讗 讚讗住专 讗谞驻砖讬讛: 讗诇讗 讗讬 讗诪专转 讚讛讚讬专讜 讞讘讬专讜 讗诪讗讬 讻讜驻讬谉 讗讜转讜. 讛讗 讗讬讛讜 诇讗 驻砖注 讚诪讬谞住 讗谞讬住 讗诇讗 讜讚讗讬 讘谞讚专讜 驻诇讬讙讬: 讻砖讬砖 讘讛 讘讚讬 讞诇讜拽讛. 讗专讘注 讗诪讜转 诇讝讛 讜讗专讘注 讗诪讜转 诇讝讛 讜讟注诪讗 讚诪讗谉 讚讗住专 讛讜讗讬诇 讜讗驻砖专 讘讞诇讜拽讛: 讗讘诇 讗讬谉 讘讛 讻讚讬 讞诇讜拽讛 讚讘专 讛讻诇 诪讜转专. 讚诪讗讬 讗驻砖专 诇讬讛 诇诪讬注讘讚:




转讜住驻讜转




	讜砖谞讬讛谉 讗住讜专讬谉 诇讛注诪讬讚 砖诐 专讬讞讬诐 讜转谞讜专 讜诇讛注诪讬讚 砖诐 转专谞讙讜诇讬谉. 讚讘讻诇 讛讻讬 讬讻讜诇讬谉 诇诪讞讜转 讝讛 注诇 讝讛 讘诇讗 谞讚专 讻讚讗诪专 讘驻专拽 讞讝拽转 讛讘转讬诐 (讘''讘 谞讝:) 讛诇讻讱 讗住讜专 诇注砖讜转 注转讛 讘讞爪专 讻砖谞讚专 讚讗诐 讻谉 诪讛谞讬 诇讬讛 讞讘讬专讜 注诇 砖诇讗 注讬讻讘 讚讚讜拽讗 讚专讬住转 讛专讙诇 讗讬谞讜 讬讻讜诇 诇注讻讘 讻诇 讻诪讛 讚诇讗 讞诇拽讜 讜讬''诪 讚讻砖讛注诪讬讚 专讬讞讬诐 讘讗讬诐 专讜讘 注诐 诇砖诐 讜诪诪诇讗 讞诇拽讜 讜讞诇拽 讞讘讬专讜 讜讻谉 诇讙讚诇 转专谞讙讜诇讬谉 讚诪转驻砖讟讬谉 讘讻诇 讛讞爪专: 讛讬讛 讗讞讚 诪讛诐 诪讜讚专 讛谞讗讛 诪讞讘讬专讜. 诪砖讜诐 讚讘注讬 诇诪转谞讬 讻讜驻讬谉 讻讜' 讚诇讗 砖讬讬讱 诇诪转谞讬 讘砖谞讬讛诐 诪讜讚专讬谉 讜讻讜驻讬谉 讛谞讜讚专 诇诪讻讜专 讞诇拽讜 讚讞讬讬砖讬谞谉 驻谉 讬注讘讜专 讗讘诇 专讬砖讗 讚砖谞讬讛诐 诪讜讚专讬谉 讗讬谉 讻讜驻讬谉 诪砖讜诐 讚诪谞讻专 讗讘诇 讛讻讗 讚讗讬谉 讗住讜专 讗诇讗 讛讗讞讚 讜讛砖谞讬 诪讜转专 讚讞讬讬砖讬谞谉 砖诪讗 讬讻谞住 讛诪讜讚专 讻砖讬专讗讛 讞讘讬专讜 谞讻谞住 讜诇讻讱 讻讜驻讬谉 诇诪讜讚专 讜转谞讗 砖诪讗 讬讻谞住 拽转谞讬 诇讛 讜诇专讘讬 讗诇讬注讝专 讻讬讜谉 讚砖谞讬讛诐 诪讜转专讬谉 诇诪讛 讻讜驻讬谉: 讛讬讛 讗讞讚 诪谉 讛砖讜拽. 讛讱 讘讘讗 诇专''讗 讗讬爪讟专讬讱 [讚讛讜讛 讗诪讬谞讗] 讚诇讗 拽讗 砖专讬 专''讗 讗诇讗 讻砖讛讞爪专 砖诇讜 讚拽诪驻住讬讚 讘讚讘专 讗讘诇 讗讞讚 诪谉 讛砖讜拽 诇讗 砖专讬谞谉 讜诇讗 住诪讻讬谞谉 讗讘专讬专讛 讻讬讜谉 砖讗讬谞讜 诪驻住讬讚 讻诇讜诐 拽诪''诇: 讗诐 讬砖 诇讜 转驻讬住转 讬讚 诇诪砖讻讬专 讗住讜专. 讚注讚讬讬谉 讛讜讗 讘专砖讜转讜 讜诪讚讬讚讬讛 拽诪讬转讛谞讬 讻讬讜谉 讚讙诐 讗讞专 砖讛砖讻讬专 讬砖 诇讜 讘讛 转驻讬住转 讬讚 讗讘诇 讻砖讗讬谉 诇讜 讘讛 转驻讬住转 讬讚 讬爪讗讛 讻讜诇讛 诪专砖讜转讜 讜讗讬谉 诇讜 讘讛 讻诇讜诐 讜讗讬谞讜 讬讻讜诇 诇讬讗住专. 讜诪讻讗谉 驻住拽 专''转 诪讬 砖讛砖讻讬专 讘讬转 讜讗讞''讻 讗住专讜 注诇讬讜 讚讗讬谉 讘讗讬住讜专讜 讻诇讜诐 讜诪讬讛讜 讬砖 诇讬 诇讚讞讜转 讚诪讬讬专讬 讚讗讚专讬讛 住转诪讗 讚讗讬谉 注诇讬讜 转驻讬住转 讬讚 讜讗讬谉 讚注转讜 诇讗住讜专 诪讛 砖讛砖讻讬专 讗讘诇 讗诐 讗住专 讘讛讚讬讗 诪爪讬 讗住专讛 讜讻''诪 讘注专讻讬谉 (讚祝 讻讗.) (讻诇) 讛诪砖讻讬专 讘讬转 诇讞讘讬专讜 讜讛拽讚讬砖讜 讛讚专 讘讜 诪注诇 讜诪注诇讛 砖讻专 诇讛拽讚砖 讜注诇 讛讛讬讗 谞诪讬 拽砖讛 诪讛讛讬讗 讚驻专拽 讗祝 注诇 驻讬 (讚祝 谞讟:) 砖讚讛 砖诪砖讻谞转讬 诇讱 诇讻砖讗驻讚谞讛 转讬拽讚砖 讚拽讚砖讛 诪砖诪注 讚拽讜讚诐 砖驻讚讗讛 诇讗 拽讚砖讛 讜讬砖 诇讜诪专 讚讜讚讗讬 诪讛 砖讛讘讬转 砖讜讛 讬讜转专 诪谉 讛砖讻讬专讜转 拽讚讜砖 讗讘诇 讻谞讙讚讜 讞讜诇讬谉 讜讛讜讬 砖讜转驻讬诐 讛诪砖讻讬专 讜讛诪拽讚讬砖 诇讻讱 诪注诇 讜讛讛讬讗 讚讗注''驻 讛''拽 诇讻砖讗驻讚谞讛 转讬拽讚砖 讻诇 讛砖讚讛 诇讙诪专讬 讗讬 谞诪讬 讬砖 诇讞诇拽 讚讜讚讗讬 讘讛拽讚砖 讙诪讜专 讚讗住专 诇讻''注 讚讜讚讗讬 诪爪讬 诪拽讚讬砖 讛诪砖讻讬专 讜讘砖诪注转讬谉 讚拽讗诪专 诪讜转专 诪讬讬专讬 砖讗住专 讘拽讜谞诐 讘注诇诪讗 讜讗诇讜诪讬 讗诇讬诪讬 诇砖讬注讘讜讚讗 讚砖讜讻专 讻讚讗诪专 讙讘讬 砖讬注讘讜讚讗 讚讘注诇 讜讛讛讬讗 讚讗注''驻 讚讗诪专 讚诇讗 拽讚砖讛 注讚 砖讬驻讚谞讛 诪讬讬专讬 砖讗住专 讘拽讜谞诐 讘注诇诪讗 讗讘诇 讗诐 讛拽讚讬砖讛 讛拽讚砖 讙诪讜专 讞诇 讛讛拽讚砖 讗诐 砖讜讛 讛砖讚讛 讬讜转专 注诇 讛讞讜讘 讜注讜讚 讬砖 诇讞诇拽 讚讜讚讗讬 讛讱 讚驻专拽 讗注''驻 诪讬讬专讬 讘讘''讞 讻讚转谞谉 诪讜住讬祝 注讜讚 讚讬谞专 讜驻讜讚讛 讻诇 讛谞讻住讬诐 讛诇诇讜 讗讘诇 讛讱 讚注专讻讬谉 诪讬讬专讬 讘砖讜讻专 讜诪爪讬 诪拽讚讬砖 诪砖讜诐 讚住讜驻讜 诇讞讝讜专 讗诇讬讜 讗讘诇 讙讘讬 讞讜讘 讚诇讗 转讞讝讜专 诇讜 诇讘住讜祝 讗诐 诇讗 讬驻专注 诇讜 讞讜讘讜 诇讗 诪爪讬 诪拽讚讬砖 讜讘讬专讜砖诇诪讬 诪讞诇拽 讘讛讛讬讗 讚注专讻讬谉 讘讬谉 讛拽讚讬诐 诇讜 砖讻专讜 诇诇讗 讛拽讚讬诐 诇讜 砖讻专讜 讚讜讚讗讬 讻砖讛拽讚讬诐 诇讜 砖讻专讜 讗讬谞讜 砖诇 诪砖讻讬专 讻诇诇: [讘谞讚专讜 讛讜讗 讚驻诇讬讙讬]. 讘谞讚专 诪注爪诪讜 讚讻诇 讗讞讚 讜讗讞讚 讗住专 谞驻砖讜 砖讗诪专 拽讜谞诐 砖诇讗 讗讛谞讛 诪诪讱 讛诇讻讱 讬砖 诇讛讞诪讬专 讜拽谞住讜 专讘谞谉 讗讘诇 讛讚讬专讜 讻诇 讗讞讚 讞讘讬专讜 诇讬讛谞讜转 诪砖诇讜 诪讜讚讜 诇讬讛 专讘谞谉 诇专' 讗诇讬注讝专 讚讻讗谞讜住讬谉 讚诪讜 讜诇讗 诪讬转住专讜 讚讗讬转 诇讛讜 讘专讬专讛 [讜讘谞讚专讜] 拽谞住讜 讗讘诇 讘讛讚讬专讜 诇讗 拽谞住讜. 讜爪''注 讘讛讗 讚转谞谉 讛讗讜诪专 讛专讬谞讬 注诇讬讱 讞专诐 讜讗转 注诇讬 砖谞讬讛诐 讗住讜专讬诐 讘讚讘专讬诐 砖诇 讗讜转讛 讛注讬专 讗诇诪讗 讘讛讚讬专讜 谞诪讬 讗住专讜 专讘谞谉 讜谞专讗讛 讚讻讬讜谉 砖讗诪专 讛专讬 讗转讛 注诇讬 讞专诐 拽谞住讬谞谉 诇讬讛 讙诐 注诇 讞讘讬专讜 讚讘讻诇 诪拽讜诐 讛砖讜讜 讞讻诪讬诐 诪讚讜转讬讛诐 讜讗住专讜 砖谞讬讛诐: 讗讜 讚讬诇诪讗 讗驻讬诇讜 讻砖讛讚讬专讜 讞讘讬专讜 拽谞住讜 专讘谞谉. 讗讬 谞诪讬 诇讬转 诇讛讜 讘专讬专讛 讜诪讬讛讗 讘驻' 砖讜专 砖谞讙讞 讗转 讛驻专讛 (讚祝 谞讗:) 讗诪专 讘讛讚讬讗 讚专讘谞谉 诇讬转 诇讛讜 讘专讬专讛 讜爪专讬讱 诇诪讬诪专 讚诇讬转 诇讛讜 讛讱 住讜讙讬讗 (讗诇讗 讘转''砖 讛讬讛 讗讞讚 诪讛诐 诪讜讚专 讜驻诇讬讙讬): 转''砖 讛讬讛 讗讞讚 诪讛诐 诪讜讚专. 诪砖诪注 砖讞讘讬专讜 讛讚讬专讜 讜讗住专讬 专讘谞谉: 转谞讬 谞讜讚专. 砖讗住专 注爪诪讜 . 诪讞讘讬专讜: 讗讬 讗诪专转 讘砖诇诪讗 讘谞讜讚专 讛讬讬谞讜 讚拽转谞讬 讻讜驻讬谉. 讚驻讜砖注 砖讗住专 注爪诪讜 诪讞讘讬专讜 讜讬讻讜诇 诇讘讗 诇讬讚讬 转拽诇讛: 讗诇讗 讗讬 讗诪专转 砖讛讚讬专讜 讗诪讗讬 讗诪专 讻讜驻讬谉. 讚讻讜驻讬谉 讛谞讜讚专 讛讬讬谞讜 讛诪讜讚专 讗诪讗讬 讻讜驻讬谉 讛诪讜讚专 讚诪讗讬 讞讟讗:

	讛诪讬注讜讟 讛诪住讜驻拽 诪转讞讬诇转讜 讜诪转讘专专 诇讗讞专 诪讻讗谉 诪注讻讘 讗转 讛专讜讘 砖讛讬讛 讘专讜专 诪转讞诇转讜 讜诪砖''讛 谞讛讬 讚讘注诇诪讗 住讘讬专讗 诇谉 讚讘讚讗讜专讬讬转讗 讗讬谉 讘专讬专讛 驻住拽讬谞谉 讛讻讗 讻专' 讗诇讬注讝专 讘谉 讬注拽讘 讚讘讻讬 讛讗 讬砖 讘专讬专讛 讜专讘谞谉 驻诇讬讙讬 注诇讬讛 讚讻讬讜谉 讚诪讻''诪 讗转讛 爪专讬讱 诇讜诪专 砖讛讜讘专专 讛讚讘专 注讻砖讬讜 砖讘砖注讛 驻诇讜谞讬转 讛讬转讛 拽谞讜讬讛 诇讜 诇讙诪专讬 砖诇讗 讛讬讛 诪转讘专专 讝讛 诪转讞诇讛 讗驻讬诇讜 讘讻讬 讛讗讬 讙讜讜谞讗 讗讬谉 讘专讬专讛 讜谞诪爪讗 砖讗讬谉 诇讻诇 讗' 讘讞诇拽讜 砖诇 讞讘讬专讜 讗诇讗 拽谞讬谉 砖注讘讜讚 砖拽讜谞诪讜转 诪驻拽讬注讬谉 讗讜转讜 讻讱 谞专讗讛 诇讬: 讜砖谞讬讛诐 讗住讜专讬谉 诇讛注诪讬讚 专讬讞讬诐 讜转谞讜专 讜诇讙讚诇 转专谞讙讜诇讬谉. 讚讗注''讙 讚讗诪专讬' 讘驻专拽 讞讝拽转 讛讘转讬诐 讚砖讜转驻讬谉 讗讛注诪讚讛 讻讚讬 诇讗 拽驻讚讬 诪''诪 讗讬 拽驻讚讬 讬讻讜诇讬谉 诇注讻讘 讝讛 注诇 讝讛 讜讗注''驻 砖讚专讻谉 诇讜转专 讜讬转讜专 讗住讜专 讘诪讜讚专 讛谞讗讛: 讛讬讛 讗讞讚 诪讛谉 诪讜讚专 讛谞讗讛 诪讞讘讬专讜 讜讻讜'. 讛讱 讘讘讗 诇讗 讗爪讟专讬讻讗 诇讗 诇专讘谞谉 讜诇讗 诇专''讗 讘谉 讬注拽讘 讚讘讬谉 诇诪专 讜讘讬谉 诇诪专 诪讛 诇讬 谞讚专讜 砖谞讬讛诐 诪讛 诇讬 谞讚专 讗讞讚 诪讛诐 讗诇讗 诪砖讜诐 住讬驻讗 谞拽讟讛 讚拽转谞讬 讜讻讜驻讬谉 讛谞讜讚专 诇诪讻讜专 讗转 讞诇拽讜 讚讚讜拽讗 讻砖谞讚专 讗讞讚 诪讛诐 诪砖讜诐 讚讻讬讜谉 讚讗讬讛讜 讗住讜专 讜讞讘专讬讛 诪讜转专 讞讬讬砖讬谞谉 砖诪讗 讬转拽谞讗 讘讞讘专讜 讜讬砖转诪砖 讘讛 讗祝 讛讜讗 讜诇驻讬讻讱 讻讚讬 砖诇讗 讬讻砖诇 讻讜驻讬谉 讗讜转讜 诇诪讻讜专 讗讘诇 讻砖谞讚专讜 讛谞讗讛 讝讛 诪讝讛 讚砖谞讬讛诐 讗住讜专讬谉 诇讗 讞讬讬砖讬谞谉 讚讻诇 讞讚 讜讞讚 诪讝讚讛专 讘讗住讜专讬讛 讜讻谉 讘讗讜住专 谞讻住讬讜 注诇 注爪诪讜 诪讛讱 讟注诪讗 讙讜驻讗 讗讬谉 讻讜驻讬谉 讗讜转讜 诇诪讻讜专 讚讚讜拽讗 讘砖讜转驻讬谉 砖谞讚专 讗讞讚 诪讛诐 讛讜讗 砖讻讜驻讬谉 讜讗驻讬诇讜 诇专讘讬 讗诇讬注讝专 讘谉 讬注拽讘 谞诪讬 讚砖专讬 诇讬讻谞住 诇讞爪专 讻讜驻讬谉 讗讜转讜 诇诪讻讜专 讚诇讚讬讚讬讛 谞诪讬 讗讬讻讗 诇诪讬讞砖 砖诪转讜讱 砖专讜讗讛 讗转 讞讘专讜 诪注诪讬讚 专讬讞讬诐 讜转谞讜专 讜讛讜讗 讗讬谞讜 专砖讗讬 讬转拽谞讗 讘讜 讜讬讘讗 诇注砖讜转 讻谉 讜讻''转 讘砖诇诪讗 诇专讘谞谉 讚讗住专讬 诇讬讛 讗驻讬诇讜 讘讚专讬住转 讛专讙诇 讗讬讻讗 讟注诪讗 讚砖诪讗 讬转拽谞讗 诇驻讬 砖讛讜讗 讗住讜专 讘讚专讬住转 讛专讙诇 讜讞讘讬专讜 诪讜转专 讜讗讬谉 讘讬讚讜 诇诪讞讜转 讗讘诇 诇专讘讬 讗诇讬注讝专 讘谉 讬注拽讘 诪讗讬 讗讬讻驻转 诇讬讛 讘讚专讬住转 讛专讙诇 讗讬讛讜 谞诪讬 砖专讬 讜讗讬 诪拽谞讗 讘讞讘专讬讛 讘讛注诪讚转 专讬讞讬诐 诇讬注讻讘 注诇讬讛 讚讛讗 讻讬 讛讗讬 讙讜讜谞讗 砖讜转驻讬谉 讬讻讜诇讬谉 诇注讻讘 讗讬讻讗 诇诪讬诪专 讚讻讬讜谉 讚讛砖讜转驻讬谉 讻讬 讛讗讬 讙讜讜谞讗 诇讗 拽驻讚讬 讝讬诇讗 讘讬讛 诪讬诇转讗 诇注讻讜讘讬 讚讛讗 讛讱 住讬驻讗 讘谞讚专讜 讝讛 诪讝讛 讗讜拽讬诪谞讗 诇讛 讘讙诪专讗 讜讻讬讜谉 砖讞讘讬专讜 诇讗 讙专诐 诇讜 讗讬住讜专 讗诇讗 讛讜讗 注爪诪讜 讙专诐 砖谞讚专 诇诪讛 讬注讻讘 讞讘讬专讜 诪讚讘专 砖讗讬谉 讛砖讜转驻讬谉 诪拽驻讬讚讬谉 讘讜 讛讬诇讻讱 诇注讻讜讘讬 讻住讬驻讗 诇讬讛 诪讬诇转讗 讜诪转讜讱 砖讞讘讬专讜 诪注诪讬讚 专讬讞讬诐 讬转拽谞讗 讘讜 诇讜诪专 讗注砖讛 讻谉 讙诐 讗谞讬: 讛讬讛 讗讞讚 诪谉 讛砖讜拽 诪讜讚专 诪讗讞讚 诪讛诐 讛谞讗讛 讛专讬 讝讛 诇讗 讬讻谞住 诇讞爪专. 讛讱 讘讘讗 诇讗 转谞讗 诇讛 诪砖讜诐 转谞讗 拽诪讗 讚诇讚讬讚讬讛 驻砖讬讟讗 讗诐 注诇 讞讘讬专讜 讬讻讜诇 诇注讻讘 注诇 讗讞讚 诪谉 讛砖讜拽 爪专讬讻讗 诇诪讬诪专 讗诇讗 诇讗砖诪讜注讬谞谉 专讘讜转讗 讚专' 讗诇讬注讝专 讘谉 讬注拽讘 转谞讗 诇讬讛 讚讗驻讬诇讜 注诇 讗讞讚 诪谉 讛砖讜拽 讗讬谉 砖讜转祝 讬讻讜诇 诇注讻讘 讜诇驻谞讬谞讜 转专讗讛 讚注转讬 讚讗驻讬诇讜 诇专讘讜转讗 讚专讘谞谉 转谞讗 诇讬讛 诪讬讛讜 讻转讘 讛专砖讘''讗 讝''诇 讚讚讜拽讗 讻砖讛讜讗 谞讻谞住 诇爪讜专讱 讛砖讜转祝 讘讬谉 砖讛讜讗 爪专讬讱 诇砖讜转祝 讗讜 砖讛砖讜转祝 爪专讬讱 诇讜 诇驻讬 砖讛讞爪专 拽谞讜讬 诇讻诇 讗讞讚 诪讛诐 讜诇讻诇 诪讬 砖爪专讬讱 诇讛诐 讗讘诇 诇讬讻谞住 讘转讜讻讜 讗讞讚 诪谉 讛砖讜拽 诇注爪诪讜 砖诇讗 诇爪讜专讱 讛砖讜转祝 讗住讜专 砖讗诐 讛拽谞讜 讝讛 讗转 讝讛 讗转 讛讞爪专 诇讚专讬住转 专讙诇讬讛诐 讜诇讻诇 诪讬 砖爪专讬讱 诇讛诐 诇讗 讛拽谞讜 讗讜转讜 诇讻诇 讛注讜诇诐 讗讘诇 讛专讗''讛 讝''诇 讻转讘 讚讘讻诇 注谞讬谉 砖专讬 讜诇讗 谞专讗讜 诇讬 讚讘专讬讜: 讙诪' 诪讬 讗诪专讬谞谉 讘谞讚专讜 讛讜讗 讚驻诇讬讙讬 专讘谞谉 讗讘诇 讘讛讚讬专讜 诪讜讚讜 诇讬讛 专讘谞谉 诇专' 讗诇讬注讝专 讘谉 讬注拽讘 讚讻讗谞讜住讬诐 讚诪讜. 讻诇讜诪专 讚讬诇诪讗 讻讜诇讛讜 住讘讬专讗 诇讛讜 讚讬砖 讘专讬专讛 讜诪讚讬谞讗 讗驻讬诇讜 讘谞讚专讜 砖专讬 讗诇讗 讚专讘谞谉 住讘专讬 拽谞住讬谞谉 诇讛讜 讜专' 讗诇讬注讝专 讘谉 讬注拽讘 住讘专 讚诇讗 拽谞住讬谞谉 讗讘诇 讘讛讚讬专讜 讚诇讗 砖讬讬讱 拽谞住讗 砖专讬 诪讚讬谞讗 讚讬砖 讘专讬专讛 讜讗转讬讗 讛讗 讚诇讗 讻专讘讬谞讗 讚讗讜拽讬 驻诇讜讙转讬讬讛讜 讘驻专拽 砖讜专 砖谞讙讞 讗转 讛驻专讛 讘讬砖 讘专讬专讛 讜讗讬谉 讘专讬专讛 讗讜 讚讬诇诪讗 讘讛讚讬专讜 谞诪讬 驻诇讬讙讬 专讘谞谉 讜讻住讘专讬讛 讚专讘讬谞讗 讛转诐: 转''砖 讛讬讛 讗讞讚 诪讛谉 诪讜讚专 讛谞讗讛 诪讞讘讬专讜 讜驻诇讬讙讬 专讘谞谉. 讜住转诐 诪讜讚专 诪讞讘讬专讜 拽转谞讬 讗诇诪讗 讗驻讬诇讜 讘讛讚讬专讜 驻诇讬讙讬: 转谞讬 谞讚讜专 诪讞讘讬专讜. 讻诇讜诪专 讚谞讜讚专 谞诪讬 诪讜讚专 拽专讬 诇讬讛 讚诪讜讚专 诪砖诪注 讘讬谉 诪驻讬 注爪诪讜 讘讬谉 诪驻讬 讗讞专讬诐: 讗讬 讗诪专转 讘砖诇诪讗 讚谞讚专 讛讜讗 讛讬讬谞讜 讚讻讜驻讬谉. 诇驻讬 砖讛讜讗 讙专诐 诇注爪诪讜 讗诇讗 讗讬 讗诪专转 讚诇讗 谞讚专 讛讜讗 讗诪讗讬 讻讜驻讬谉 讛讗 诪讬谞住 讗谞讬住 讜讗诐 转讗诪专 讜诇讬诪讗 诇讬讛 诇注讜诇诐 讘讛讚讬专讜 讞讘讬专讜 注住拽讬谞谉 讜讻讬 拽转谞讬 讻讜驻讬谉 讗转 讛谞讜讚专 讗转 讛诪讚讬专 拽讗诪专 讬砖 诇讜诪专 讚诇讗 住讘讬专讗 诇谉 砖讬讛讗 讘讚讬谉 诇讻讜祝 讗讚诐 诇诪讻讜专 讗转 砖诇讜 诪驻谞讬 砖讗住专 谞讻住讬讜 注诇 讞讘讬专讜 讗讘诇 诇谞讜讚专 注爪诪讜 专讗讜讬 诇讻讜祝 讚诪讛 讛谞讗讛 讬砖 诇讜 诇讗住讜专 注诇 注爪诪讜 谞讻住讬讜 [砖诇 讞讘讬专讜] 讜讗讬讻讗 诇诪讬讞砖 砖诪讗 讬讻砖诇 讜讬砖 诇转诪讜讛 注诇 讛专讘 专讘讬谞讜 诪砖讛 讘专 诪讬讬诪讜谉 讝''诇 砖讻转讘 讚诇诪讚讬专 讛讜讗 砖讻讜驻讬谉 砖讗注''驻 砖讝讛 讛讜讗 讚专讱 讛讬专讜砖诇诪讬 讗讬谉 讝讛 讚专讱 讛讙诪专讗 砖诇谞讜 讜讻讘专 讛砖讬讙 注诇讬讜 讛专讗讘''讚 讝''诇 讜诪讬讛讜 讗诐 讛讬讛 专讙讬诇 诇讛讚讬专 讻讜驻讬谉 讗讜转讜 诇诪讻讜专 讜讛讻讬 转谞讬讗 讘转讜住驻转讗 (驻''讘) 讛讬讛 讗' 诪讛诐 专讙讬诇 诇讛讚讬专 讛谞讗讛 注诇 讞诇拽讜 讻讜驻讬谉 讗转 讛专讙讬诇 诇诪讻讜专 讞诇拽讜 讜诪驻专砖 讘讬专讜砖诇诪讬 讚讘转专讬 讝讬诪谞讬谉 诪讬拽专讬 专讙讬诇 讚讗诪专讬谞谉 讛转诐 注讘专转 诇讱 拽诪讬讬转讗 讜注讘专讜 注诇讱 转谞讬讬谞讗 讜注讘专讜 注诇讱 诪讻讗谉 讜讗讬诇讱 讗讜 诪讻讜专 讞诇拽讱 讗讜 砖专讬 谞讚专讱 讜诇讗 讗讬驻砖讟讗 讘注讬讬谉 讗讬 驻诇讬讙讬 专讘谞谉 讗驻讬' 讘讛讚讬专讜 讜讗''转 讜诇讬驻砖讜讟 诇讬讛 诪讚转谞谉 诇拽诪谉 (讚祝 诪讝:) 讛专讬谞讬 注诇讬讱 讞专诐 讜讗转 注诇讬 砖谞讬讛诐 诪讜转专讬诐 讘讚讘专 砖诇 注讜诇讬 讘讘诇 讜讗住讜专讬诐 讘讚讘专 砖诇 讗讜转讛 讛注讬专 讜讗讬讝讛 讚讘专 砖诇 讗讜转讛 讛注讬专 讛专讞讘讛 讜讛诪专讞抓 讜讘讬转 讛讻谞住转 讗诇诪讗 讗驻讬诇讜 讘讛讚讬专讜 驻诇讬讙讬 转讬专抓 讛专讘 专' 讬讜谞讛 讝''诇 讚讛转诐 讛讬讬谞讜 讟注诪讗 诪砖讜诐 讚讗注''讙 讚诪讜讚专 讗谞讬住 讻讬讜谉 讚谞讜讚专 诇讗 讗谞讬住 讜讗住讜专 砖谞讬讛诐 讗住讜专讬诐 讚讗讬 砖专讬转 诪讜讚专 诇讗 爪讬讬转 谞讜讚专 讜诪砖讜诐 讛讻讬 诇讗 驻诇讜讙 专讘谞谉:




专诪讘"谉

讗讬讘注讬讗 诇讛讜 讘谞讚专讜 驻诇讬讙讬 讛讚讬专讜 讝讛 讗转 讝讛 诪讗讬 诪讬 讗诪专讬谞谉 讘谞讚专讜 讛讜讗 讚驻诇讬讙讬 专讘谞谉 讗讘诇 讘讛讚讬专讜 讝讛 讗转 讝讛 诪讜讚讜 诇讬讛 专讘谞谉 诇专' 讗诇讬注讝专 讘谉 讬注拽讘 讚讻讬 讗谞讜住讬诐 讚诪讜 讗讜 讚讬诇诪讗 讗驻讬诇讜 讘讛讚讬专讜 讝讛 讗转 讝讛 驻诇讬讙讬 专讘谞谉 讜讗转讬谞谉 诇诪讬驻砖讟 诪讛讗 讚拽转谞讬 讛讬讛 讗讞讚 诪讛谉 诪讜讚专 讛谞讗讛 诪讞讘讬专讜 讜驻诇讬讙讬 专讘谞谉 转谞讬 谞讚讜专 诪讞讘讬专讜 讛谞讗讛 讜讗诪专讬谞谉 讛讻讬 谞诪讬 诪住转讘专讗 讚拽转谞讬 住讬驻讗 讜讻讜驻讬谉 讗转 讛谞讜讚专 诇诪讻讜专 讗转 讞诇拽讜 讗讬 讗诪专转 讘砖诇诪讗 讚谞讚专 讛讜讗 讛讬讬谞讜 讚讻讜驻讬谉 讗诇讗 讗讬 讗诪专转 讚讗讚专讬讛 讗诪讗讬 讻讜驻讬谉 讗讜转讜 讛讗 诪讬谞住 讗谞讬住. 讛讜讜 讘讛 专讘讜讜转讗 讘讛讚讬谉 砖诪注转讗 诪讗讬 拽讗 诪讬讘注讬讗 诇讛讜 转驻砖讜讟 诪讛讗 讚转谞谉 *讛专讬谞讬 注诇讬讱 讞专诐 讜讗转 注诇讬 砖谞讬讛谉 讗住讜专讬谉 讜讗住讜专讬谉 讘讚讘专 砖诇 讗讜转讛 讛注讬专 讜讗讬 住诇拽讗 讚注转讱 讘讛讚讬专讜 诪讜讚讜 诇讬讛 专讘谞谉 诇专讗讘"讬 讛讗 讗诪讗讬 转专诪讬讬讛 讜驻专讬拽讜 讗讬讻讗 诇诪讬诪专 讻讬 拽转谞讬 砖谞讬讛谉 讗住讜专讬谉 讘讘讬转 讛讻谞住转 讗专讬砖讗 讚诪转谞讬转讬谉 拽讗讬 讚转谞谉 讛砖讜转驻讬谉 砖谞讚专讜 讛谞讗讛 讝讛 诪讝讛 讜讻讬 拽转谞讬 讛专讬谞讬 注诇讬讱 讜讗转 注诇讬 砖谞讬讛诐 讗住讜专讬谉 讘讚讘专 砖讬砖 讘讜 讚讬谉 讞诇讜拽讛 讜讘讻诇 讚讘专 诪讬讜讞讚 诇讻诇 讗讞讚 讜讗讞讚 讜诪讬诇讬 诪讬诇讬 拽转谞讬 讜讛讬讬谞讜 注讬拽专 讘注讬讬谉 讘谞讚专讜 驻诇讬讙讬 讗讘诇 讘讛讚讬专讜 诪讗讬 诪砖讜诐 讚讗讬讻讗 诇驻专讜砖讬 诇诪转谞讬' 诇讛讗讬 讗谞驻讗 讜诇讛讗讬 讗谞驻讗 讜讛讗讬 驻讬专讜拽讗 诇讗 诪注诇讬 讚讜讚讗讬 讗住讬驻讗 拽转谞讬 诇讛 讜注讜讚 讚讗讬 讛讜讛 爪专讬讱 讙诪专讗 诇诪讬转讬 住讻讬谞讗 讞专讬驻讗 讚诪驻住拽讗 诪转谞讬' 讛讜讜 诪讬讬转讬 诇讛 诇诪讬驻砖讟 讘注讬讬谉 诪讬谞讛 讜讚讞讜 诇讛 讘讛讗讬 砖谞讜讬讗 讚讞讬拽讗 讗诇讗 讛讻讬 讛讜讗 讚讗讬讻讗 诇诪讬诪专 讚讛诐 拽转谞讬 讜讗住讜专讬谉 讘讚讘专 砖诇 讗讜转讛 讛注讬专 讗谞讜讚专讬谉 拽讗讬 讗讛谞讬 讚拽讗 讗诪专讬谞谉 讛专讬 讗转 注诇讬 讗讘诇 诇讗 (讗) 讗谞讜讚专讬谉 讜砖诪注讬谞谉 诪讚诪专讬谉 讚讛讗 讚拽转谞讬 诪转谞讬' 讜讻讜驻讬谉 讗转 讛谞讜讚专 砖讬诪讻讜专 讗转 讞诇拽讜 (讘) 谞讚讜专 讜讛讜讗 谞讜讚专 拽转谞讬 讚讻讬讜谉 讚讗住专 谞驻砖讬讛 讘讚讞讘专讬讛 讞讬讬砖讬谞谉 讚诇诪讗 讗转讬 诇讗砖转诪讜砖讬 讘讚讞讘专讬讛 转砖诪讬砖 讚讗住讜专 讻讙讜谉 讛注诪讚转 转谞讜专 讜讻讬专讬诐 讚讗住讜专 讗驻讬诇讜 诇专讘讬 讗诇讬注讝专 讘谉 讬注拽讘 讗讘诇 诪讚讬专 诇讗 讗砖讻讞谉 讚讻讜驻讬谉 讜讻"砖 诪讜讚专 讚诪讬谞住 讗谞讬住 讚讜讚讗讬 讗讬谉 讻讜驻讬谉 讜讬专讜砖诇诪讬 驻专讬砖 讗讬驻讻讗 讚讗转诪专 讛转诐* 讘转讜讱 砖诇讬 讗谞讬 谞讻谞住 讜讗讬谞讬 谞讻谞住 诇转讜讱 砖诇讱 讜讗转诪专 讻讜驻讬谉 诇讗 注诇 讛讚讗 讗转讗诪专讗 讗诇讗 注诇 讛讚讗 讘转讜讱 砖诇 讞讘专讱 讗谞讬 谞讻谞住 讜讗讬谞讬 谞讻谞住 诇转讜讱 砖诇讱 (讙) (讜讗转诪专 讻讜驻讬谉 诇讗 注诇 讛讚讗 讗转讗诪专讗 讗诇讗 注诇 讛讚讗) 讻讜驻讬谉 讗转 讛谞讜讚专 诇诪讻讜专 讗转 讞诇拽讜 讘讗讜诪专 讛谞讬讬转讬 注诇讱 讗讘诇 讘讗讜诪专 讛谞讬讬转讱 注诇讬 诇讗 讻讚讞讝讬谞谉 诇讞讚 诪专讘讜讜转讗 讚住诪讱 注诇讬讛 讜拽讗 讻转讘 讘驻讬住拽讬谉 讚讬诇讬讛 砖谞讬诐 砖讛讬讜 砖讜转驻讬诐 讘讞爪专 讜谞讚专 讗讞讚 诪讛诐 砖诇讗 讬讛谞讛 讘讜 讛砖谞讬 讻讜驻讬谉 讗转 讛谞讜讚专 诇诪讻讜专 讗转 讞诇拽讜 讜讗谞谉 诇讗 住诪讻讬谞谉 讗诇讗 讗讙诪专讗 讚讬诇谉 讗诇讗 诪讬讛讜 讗砖讻讞谉 讚转谞讬讗 讘转讜住驻转讗 讛讬讛 讗讞讚 诪讛诐 专讙讬诇 诇讛讚讬专 讗讞专讬诐 讛谞讗讛 注诇 讞诇拽讜 讻讜驻讬谉 讗转 讛专讙讬诇 诇诪讻讜专 讗转 讞诇拽讜 讜讘讛讗 讗讬讻讗 诇诪讬诪专 诪转专爪转讗 讛讬讗 讜专讙讬诇 砖讗谞讬 讜讘讚讗诪专 讞爪专讬 讗讘诇 讗诪专 讞爪专 讝讜 讻讬 诪讻专 谞诪讬 讗住讜专. 专讬砖讗 讚转讜住驻转讗 讻砖诐 砖砖谞讬讛诐 讗住讜专讬诐 诇讚讜专 (讚) 讘讞爪专讬 讻讱 砖谞讬讛诐 讗住讜专讬诐 诇讚讜专 讻砖诐 砖砖谞讬讛诐 讗住讜专讬谉 诇讙讚诇 转专谞讙讜诇讬诐 讻讱 砖谞讬讛诐 讗住讜专讬谉 诇讙讚诇 讘讛诐 讘讛诪讛 讚拽讛 讗诪专 专讘讛 讗诪专 讝注讬专讗 诪讞诇讜拽转 讻砖讬砖 讘讛 讻讚讬 讞诇讜拽讛 讗讘诇 讗讬谉 讘讛 讻讚讬 讞诇讜拽讛 讚"讛 诪讜转专 讗诪专 诇讬讛 专讘 讬讜住祝 讛专讬 讘讛讻"谞 讚讻诪讬 砖讗讬谉 讘讛 讻讚讬 讞诇讜拽讛 讚诪讬 讜转谞谉 砖谞讬讛诐 讗住讜专讬诐 讘讚讘专 砖诇 讗讜转讛 讛注讬专 讗诇讗 讗诪专 专讘 讬讜住祝 讗诪专 讝注讬专讗 诪讞诇讜拽转 砖讗讬谉 讘讛 讻讚讬 讞诇讜拽讛 驻讬' 讜诪讗谉 转谞讗 讜讗住讜专讬谉 讘讚讘专 砖诇 讗讜转讛 讛注讬专 专讘谞谉 讗讘诇 讬砖 讘讛 讻讚讬 讞诇讜拽讛 讚"讛 讗住讜专 讗诪专 专讘 讛讜谞讗 讛诇讻讛 讻专讗讘"讬 讜讻谉 讗"专 讗诇注讝专 讛诇讻讛 讻专讗讘"讬 讛讚讬谉 讛讜讗 诪住拽谞讗 讚砖诪注转讗 讜拽讬"诇 讻讜讜转讬讛 讜讗注"讙 讚讗砖讻讞谉 诇讬讛 诇专讘讬谞讗 讚讛讜讗 讘转专讗 讘驻' 砖讜专 砖谞讙讞 讗转 讛驻专讛* 讚讗讜拽讬 驻诇讜讙转讗 讚专讗讘"讬 讜专讘谞谉 讘讬砖 讘专讬专讛 讜讘讗讬谉 讘专讬专讛 讚专讗讘"讬 住讘专 讬砖 讘专讬专讛 讜讛讗讬 诇讚谞驻砖讬讛 拽讗 讗讝讬诇 讜讛讗讬 诇讚谞驻砖讬讛 拽讗 讗讝讬诇 讜专讘谞谉 住讘专讬 讗讬谉 讘专讬专讛 讜拽讬讬诪讗 诇谉 讘注诇诪讗 讚讘讚讗讜专讬讬转讗 讗讬谉 讘专讬专讛 讗驻"讛 诇讗 讚讞讬谞谉 诪住拽谞讗 讚砖诪注转讬谉 诪讚诇讗 讗砖讻讞谉 讚驻诇讬讙讬 注诇讬讛 讗诪讜专讗讬 讘诪讬讚讬 讜诇讗 讚诪讬讗 讛讗讬 讘专讬专讛 诇讚注诇诪讗 讚讛讻讗 诇讗讜 诪讬讚讬 讚诇讗 讗讬转讘专讬专 讛讗讬讚谞讗 讜诪转讘专讬专 诇诪讞专 讛讜讗 讚谞讬诪讗 (讛) 讗讬讘专讗 诪讬诇转讗 诇诪驻专注 讚讻讛砖转讗 讛讜讗 讗诇讗 讞爪专 砖讗讬谉 讘讛 讚讬谉 讞诇讜拽讛 讛讬讗 讜讻诇 讞讚 诪砖转诪砖 讘讻讜诇讛 讜讻讬讜谉 讚砖讜转驻讬谉 讻讛"讙 讛讜讬 转砖诪讬砖转讬讬讛讜 诪讛砖转讗 讗诪专讬谞谉 讻诪讗谉 讚注讬讬诇 诇讚谞驻砖讬讛 讛讜讗 讜诇讗 诪砖转诪砖 讘讚讞讘专讬讛 砖讗诐 转讗住讜专 注诇讬讜 谞诪爪讗 讝讛 诪讜爪讬讗 讗讜转讜 诪讞爪讬专讜 讜讗讬谉 讗讚诐 讗讜住专 谞讻住讬 讞讘讬专讜 注诇 讘注诇讬讛谉 讜讘讻讛"讙 讗转诪专 讛转诐 讘讙诪专讗 转讚注 讚讛讗 诪讬讘注讬讗 讘注讜 诇讛 讛讻讗 讘讛讚讬专讜 讚讬诇诪讗 讗驻讬诇讜 专讘谞谉 诪讜讚讜 诇讬讛 诇专讘讬 讗诇讬注讝专 讘谉 讬注拽讘 诪砖讜诐 讚讻讗谞讜住讬谉 讚诪讜 讜诇讗讜 讻诇 讻诪讬谞讬讛 讚讗住专 谞讻住讬 讞讘讬专讜 注诇讬讜 讜讗讬爪讟专讬讻讬谞谉 诇讘专讜专 诪讬诇转讗 诪砖讜诐 讚讗砖讻讞谉 诇专讘讬谞讜 讞谞谞讗诇 讝"诇 讚驻住拽 讛转诐 讘驻专拽 讛驻专讛 讻专讘谞谉 讜讗谞谉 讻转讘讬谞谉 诪讗讬 讚住讘讬专讗 诇谉 讜讛讻讬 驻住拽讬 讘转专讗讬 讗诇讗 讚讗讬讻讗 诪讬谞讬讬讛讜 诪讗谉 讚诪讝讻讬 砖讟专讗 诇讘讬 转专讬 讛讜讗 讚驻住讬拽 讛诇讻讛 讻专讗讘"讬 讜讻诪转谞讬转讬谉 讚拽转谞讬 讜讗住讜专讬谉 讘讚讘专 砖诇 讗讜转讛 讛注讬专 讜讻讜' 讜讛讗 讙诪专讗 拽转谞讬 讘讛讚讬讗 讘讬转 讛讻谞住转 讻讞爪专 砖讗讬谉 讘讛 讻讚讬 讞诇讜拽讛 讚诪讬 讜诇讗 拽讗 诪驻诇讬讙 讘讬谞讬讬讛讜 讘诪讬讚讬 讛讬诇讻讱 诇专讗讘"讬 讝讛 谞讻谞住 诇转讜讱 砖诇讜 讜讝讛 谞讻谞住 诇转讜讱 砖诇讜 讜讻谉 讛诇讻转讗:



讛诪讜讚专 讛谞讗讛 诪讞讘讬专讜 讜讬砖 诇讜 诪专讞抓 讜讘讬转 讛讘讚 诪讜砖讻专讬谉 讘注讬专 讗诐 讬砖 诇讜 讘讛谉 转驻讬住转 讬讚 讗住讜专 讗讬谉 诇讜 讘讛谉 转驻讬住转 讬讚 诪讜转专變



讛讬讻讬 讚诪讬 讚砖专讬 讚诪拽讘诇 讘讟住拽讗:



讛讗讜诪专 诇讞讘讬专讜 拽讜谞诐 诇讘讬转讱 砖讗谞讬 谞讻谞住 砖讚讱 砖讗谞讬 诇讜拽讞 诪转 讗讜 砖诪讻专谉 诇讗讞专 诪讜转专 拽讜谞诐 诇讘讬转 讝讛 砖讗谞讬 谞讻谞住 砖讚讛 讝讜 砖讗谞讬 诇讜拽讞 诪转 讗讜 砖诪讻专谉 诇讗讞专 讗住讜专:



讘注讬 讗讘讬诪讬 拽讜谞诐 诇讘讬转 讝讛 砖讗讬 讗转讛 谞讻谞住 讜诪转 讗讜 砖诪讻专谉 诇讗讞专 诪讛讜 讗讚诐 讗讜住专 讚讘专 砖讘专砖讜转讜 诇讻砖讬爪讗 诪专砖讜转讜 讗讜 诇讗 讜驻砖讟讬谞谉 讚讗讚诐 讗讜住专 讚讘专 砖讘专砖讜转讜 诇讻砖讬爪讗 诪专砖讜转讜 讜讛讜讗 讛讚讬谉 讘讬转 讝讛 讜谞讻住讬诐 讗诇讜 讜讛讜讗 讛讚讬谉 诇讘讬转讬 讝讛 讜谞讻住讬 讗诇讜 讗讘诇 讗诪专 讘讬转讬 讜谞讻住讬 诇讻砖讬爪讗 诪专砖讜转讜 诪讜转专: 讬专讜砖诇诪讬*. 讘讬转讱 讝讛 诪砖诐 诪讛 讗转讛 转讜驻住讜 诪砖诐 讘讬转讱 讗讜 诪砖讜诐 讝讛 谞驻诇 讜讘谞讗讜 讛讗 诇讬转 诇讬讛 谞砖诪注讬谞讛 诪谉 讛讚讗 讛讗讜诪专 诇讬讜专砖讬讜 转谞讜 讘讬转 讞转谞讜转 诇讘谞讬 讗讜 讘讬转 讗专诪诇讜转 诇讘转讬 讜谞驻诇 讛讬讜专砖讬谉 讞讬讬讘讬诐 诇讘谞讜转讜 讘讬转 讝讛 讜谞驻诇 讗讬谉 讛讬讜专砖讬诐 讞讬讬讘讬诐 诇讘谞讜转讜變





专砖讘"讗

讛讬讛 讗讞讚 诪讛诐 诪讜讚专 讛谞讗讛 诪讞讘专讜 诇讗 讬讻谞住 诇讞爪专 讻讜'. 驻专讬砖谞谉 讘讙诪' 砖讛诪讜讚专 讛讝讛 诇讗 讛讚讬专讜 讞讘专讜 讗诇讗 讛讜讗 讛讚讬专 注爪诪讜 讜谞讜讚专 砖讛讜讚专 拽讗诪专, 讜讛讗讬 讘讘讗 诇讗 爪专讬讻讗 讗诇讗 诪砖讜诐 讞讚讜砖讗 讚拽转谞讬 讜讻讜驻讬谉 讗转 讛谞讜讚专 诇诪讻讜专 讞诇拽讜 讻诇讜诪专 讚讻讬讜谉 砖讛讜讗 讙讜专诐 讗讬住讜专 诇注爪诪讜 诪讞诪讬专讬谉 注诇讬讜 砖诪讗 讬驻砖注 讜讬砖转诪砖 讘讞爪专 砖讗住专讜 注诇讬讜, 讜讚讜拽讗 讘砖讛讗讞讚 诇讘讚讜 谞讚讜专 诪讞讘专讜 讗讘诇 讘砖砖谞讬讛诐 谞讚讜专讬诐 讝讛 诪讝讛 诇讗 讚讻讬讜谉 讚讻诇 讗讞讚 讜讗讞讚 诪讛诐 讗住讜专 砖谞讬讛诐 谞讝讛专讬谉 讜诪讝讛讬专讬谉 讝讛 讗转 讝讛 讗讘诇 讻砖讛讗讞讚 诇讘讚讜 谞讚讜专 讞讜砖砖讬谉 砖诪讗 讻砖讬专讗讛 讞讘专讜 诪砖转诪砖 讘讞爪专 讗祝 讛讜讗 讬驻砖注 讜讬砖转诪砖 讘讛, 讜讛讗讬 住讬驻讗 诪砖诪注 讚讻"注 讛讬讗 诪讚转谞讬 诇讛 讘转专 驻诇讜讙转讬讬讛讜 讜讟注诪讗 砖讗祝 专' 讗诇讬注讝专 讘谉 讬注拽讘 讞讜砖砖 讘砖讗讬谉 讗住讜专 讗诇讗 讛讗讞讚 诪讛诐 砖诪讗 讬砖讻讞 讜砖诪讗 讬注诪讬讚 砖诐 专讬讞讬讬诐 讜转谞讜专 讜讬讙讚诇 转专谞讙讜诇讬诐, 讜讛"谞 诪砖诪注 讘讬专讜砖诇诪讬 讚讗祝 专' 讗诇讬注讝专 讘谉 讬注拽讘 讛讬讗.


讛讬讛 讗讞讚 诪谉 讛砖讜拽 诪讜讚专 讛谞讗讛 诪讗讞讚 诪讛诐 诇讗 讬讻谞住 诇讞爪专 专' 讗诇讬注讝专 讘谉 讬注拽讘 讗讜诪专 讬讻讜诇 讛讜讗 诇讜诪专 诇讜 讻讜' 讜讛讗讬 讘讘讗 诇讗砖诪讜注讬谞谉 讻讞讜 砖诇 专讗讘"讬 讗爪讟专讬讱 讚讗驻讬' 诇讗讬谞讬砖 讚注诇诪讗 谞诪讬 砖专讬 诇讬讛 诪砖讜诐 讚讗诪专 诇讬讛 诇转讜讱 砖诇 诪讘专讱 讗谞讬 谞讻谞住, 讜诇驻讜诐 诪讗讬 讚讗讜拽讬诪谞讗 讘讙诪' 讚讘讞爪专 砖讗讬谉 讘讛 讚讬谉 讞诇讜拽讛 驻诇讬讙讬 讜驻讬专砖 专讘讬谞讗 讘驻专拽 砖讜专 砖谞讙讞 讗转 讛驻专讛 讚讘讗讬谉 讘专讬专讛 讜讘讬砖 讘专讬专讛 驻诇讬讙讬 讻诇讜诪专 讚讻讬讜谉 砖讗讬谉 讘讛 讚讬讜 讞诇讜拽讛 讜讗"讗 诇讞诇讜拽 讛讜讘专专 讛讚讘专 讚诪注讬拽专讗 注诇 讚注转 讻谉 谞砖转转驻讜 讘讛 砖讬讛讗 讻诇 讗讞讚 讞诇拽讜 拽谞讜讬 诇讞讘专讜 诇讚专讬住转 讛专讙诇 讻诪讜 砖讗讻转讜讘 讘讙诪专讗 讘住"讚, 讗"讻 讛讗 讚砖专讬 专讘讬 讗诇讬注讝专 讘谉 讬注拽讘 讗驻讬' 诇讗讞讚 诪谉 讛砖讜拽 诇讬讻谞住 讘讜 诪砖讜诐 讟注诪讗 讚讘砖诇 讞讘专讱 讗谞讬 谞讻谞住 诪住转讘专讗 诇讬 讚讚讜拽讗 讻砖讛讜讗 谞讻谞住 讗爪诇 讝讛 讛砖谞讬 讘讬谉 砖讛讜讗 爪专讬讱 诇讘注诇 讛讘讬转 讘讬谉 砖讘注诇 讛讘讬转 爪专讬讱 诇讜 诇驻讬 砖讛讞爪专 拽谞讜讬 诇讜 诇讚专讬住转 讛专讙诇 讜诇讻诇 诪讬 砖爪专讬讱 诇讬讻谞住 诇讜 讗讘诇 诇讬讻谞住 诇讜 讗讜转讜 砖诪谉 讛砖讜拽 诇注爪诪讜 砖诇讗 诇爪讜专讱 讘注诇 讛讘讬转 讗住讜专 讚讗诐 讛拽谞讜 讝讛 诇讝讛 讗转 讛讞爪专 诇讚专讬住转 专讙诇讬讛诐 讜诇讻诇 诪讬 砖爪专讬讱 诇讛诐 诇讗 讛拽谞讜 讗讜转讜 诇讻诇 讛注讜诇诐.


讙诪' 讘谞讚专讜 讛讜讗 讚驻诇讬讙讬 专讘谞谉 讗讘诇 讘讛讚讬专讜 诪讜讚讜 诇讬讛 专讘谞谉 讚讻讗讜谞住讬谉 讚诪讜. 讻诇讜诪专 讚诇诪讗 讻讜诇讛讜 住讘讬专讗 诇讛讜 讚讬砖 讘专讬专讛 讜诪谉 讛讚讬谉 讗驻讬' 讘谞讚专讜 砖专讬 讗诇讗 讚讻讬讜谉 讚谞讚专讜 讜讙专诪讜 诇注爪诪谉 拽谞住讬谞谉 诇讛讜 诇讚注转 专讘谞谉, 讜诇专' 讗诇讬注讝专 讘谉 讬注拽讘 诇注讜诇诐 注讜诪讚讬诐 注诇 讚讬谞诐, 讜讗转讬讗 讛讗 讚诇讗 讻专讘讬谞讗 讚讘驻专拽 砖讜专 砖谞讙讞 讗转 讛驻专讛 讚讗讜拽讬 驻诇讜讙转讬讬讛讜 讘讬砖 讘专讬专讛 讜讗讬谉 讘专讬专讛, 讗讜 讚诇诪讗 讘讛讚讬专讜 谞诪讬 驻诇讬讙讬 讜讘讘专讬专讛 驻诇讬讙讬 讻住讜讙讬讗 讚驻专拽 砖讜专 砖谞讙讞 讗转 讛驻专讛.


转"砖 讛讬讛 讗讞讚 诪讛诐 诪讜讚专 讛谞讗讛 讜驻诇讬讙讬. 讜拽讗 住"讚 讚诪讜讚专 讚讜拽讗 拽讗诪专 讻诇讜诪专 砖讛讚讬专讜 讞讘专讜. 讜讗"转 讜讛讬讻讬 住"讚 讚诪讜讚专 诪诪砖 拽讗诪专 讜讛讗 拽转谞讬 住讬驻讗 讻讜驻讬谉 讗转 讛谞讜讚专 讜讗讬 诪讜讚专 讛讜讗 讛讬讻讬 拽专讬 诇讬讛 谞讜讚专, 讜讬"诇 讚砖诪讗 讛讜讛 住"讚 讚专讬砖讗 讚讜拽讗 讜住讬驻讗 诇诪讜讚专 拽专讬 谞讜讚专 诇驻讬 砖讛谞讚专 注诇讬讜. 讘谞诪讜拽讬 诪讜专讬 讛专讘 专讘谞讜 讬讜谞讛 讝"诇.


讛"谞 诪住转讘专讗 讚拽转谞讬 住讬驻讗 讻讜驻讬谉 讗转 讛谞讜讚专 讻讜'. 拽砖讬讗 诇讬 讚诇诪讗 诇注讜诇诐 讚讗讚专讬讛 讜诪讗讬 讻讜驻讬谉 讗转 讛谞讜讚专 讛诪讚讬专 讚讻讬讜谉 砖讗住专 讛谞讗转讜 注诇 讞讘专讜 讜讞讘专讜 诪注讜讻讘 注诇 讬讚讜 诪诇讬讻谞住 讘讞爪专 砖诇 注爪诪讜 讻讜驻讬谉 讗转 讛诪讚讬专 砖讬诪讻讜专 讞诇拽讜 讻讚讬 诇讛转讬专 讗转 讛诪讜讚专 诇讬讻谞住 讘讜, 讜讻谉 驻讬专砖讜讛 讘讬专讜砖诇诪讬 讚讗转诪专 讛转诐 讘转讜讱 砖诇讬 讗谞讬 谞讻谞住 讗讬谞讬 谞讻谞住 讘转讜讱 砖诇讱 讜讗转诪专 讻讜驻讬谉 诇讗 注诇 讛讚讗 讗转诪专 讗诇讗 注诇 讛讚讗 讻讜驻讬谉 讗转 讛谞讜讚专 砖讬诪讻讜专 讗转 讞诇拽讜 讘讗讜诪专 讛谞讗转讬 注诇讬讱 讗讘诇 讘讗讜诪专 讛谞讗转讱 注诇讬 诇讗 讘讚讗, 讜讬"诇 讚诇讗 诪住转讘专讗 诇讛讜 诇讘注诇讬 讛讙诪' 砖谞讻讜祝 讗讚诐 诇诪讻讜专 讗转 砖诇讜 诪讞诪转 砖讛讜讗 讗讜住专讜 注诇 讞讘专讜, 讜注讜讚 讬"诇 讚谞讜讚专 诇砖讜谉 注讜诪讚 讛讜讗 讜诇讗 诪砖诪注 诇讛讜 讗诇讗 讗讜 讘诪讬 砖讗讜住专 注爪诪讜 讗讜 讘诪讬 砖谞讗住专 讜讗驻讬' 注"讬 讞讘专讜 讗讘诇 讘诪讬 砖讛讜讗 诪讚讬专 讗转 讗讞专讬诐 诇讗 砖讬讬讱 讘讬讛 诇砖讜谉 注讜诪讚 讗诇讗 诇砖讜谉 讬讜爪讗 讜诪讚讬专 拽专讬 诇讬讛 讜诇讗 谞讜讚专. 讜讛专诪讘"诐 住诪讱 注诇 讛讬专讜砖诇诪讬 讜驻住拽 讻谉 砖诇讗 讻住讜讙讬转 讛讙诪' 砖诇谞讜, 讜讝讜 讗讞转 诪谉 讛讛砖讙讜转 砖讛砖讬讙 注诇讬讜 讛专讗讘"讚 讝"诇 讚讗谞谉 诇讗 住诪讻讬谞谉 讗诇讗 讗讙诪' 讚讬诇谉, 讜诪讬讛讜 讗诐 讛讬' 专讙讬诇 诇讛讚讬专 讛谞讗转讜 注诇 讗讞专讬诐 讘讝讛 拽讜谞住讬诐 讗讜转讜 讜讻讜驻讬谉 诇诪讻讜专 讞诇拽讜 讜讻讚转谞讬讗 讘转讜住驻转讗 讛讬' 讗讞讚 诪讛诐 专讙讬诇 诇讛讚讬专 讗讞专讬诐 讛谞讗讛 注诇 讞诇拽讜 讻讜驻讬谉 讗转 讛专讙讬诇 诇诪讻讜专 讗转 讞诇拽讜 讜讻谉 讛讬讗 谞诪讬 讘讬专讜砖诇诪讬 砖讻讜驻讬谉 讗讜转讜 讗诐 讛讬讛 谞讚专谉 讜讘住讜祝 砖诪讜注转讬谞讜 谞讻转讜讘 讗讜转讜.


讗诪讗讬 讻讜驻讬谉 讗讜转讜 讛讗 诪讬谞住 讗谞讬住. 讜讛讻讬 拽讬"诇 讚讗讬谉 讻讜驻讬谉 讗转 讛诪讜讚专 诇驻讬 砖讛讜讗 讗谞讜住, 讜讻谉 讗讬谉 讻讜驻讬谉 讗转 讛诪讚讬专 讗转 讞讘专讜 诇诪讻讜专 讗转 讞诇拽讜 讗诇讗 讗诐 讛讬' 讛诪讚讬专 谞讚专谉 讻诇讜诪专 砖讛讚讬专 讗转 讞讘专讜 讘' 驻注诪讬诐 讜讻讚讗转诪专 讘讬专讜砖诇诪讬, 讗讘诇 诪讬 砖诪讚讬专 讗转 注爪诪讜 拽讜谞住讬谉 讗讜转讜 诇诪讻讜专, 讜诪讬讛讜 讘注讬讬谉 讚讗讬 驻诇讬讙讬 专讘谞谉 讗驻讬' 讘讛讚讬专讜 诇讗 讗讬驻砖讬讟讗, 讜讗讬讻讗 诇诪讬讚拽 讗诪讗讬 诇讗 驻砖讟讜讛 诪讚转谞谉 讛专讬谞讬 注诇讬讱 讞专诐 讜讗转 注诇讬 砖谞讬讛诐 诪讜转专讬谉 讘讚讘专 砖诇 注讜诇讬 讘讘诇 讜讗住讜专讬谉 讘讚讘专 砖诇 讗讜转讛 讛注讬专, 讜驻讬专砖讜 讗讬讝讛讜 讚讘专 砖诇 讗讜转讛 讛注讬专 讛专讞讘讛 讜讛诪专讞抓 讜讘讬转 讛讻谞住转 讗诇诪讗 讗驻讬' 讘讛讚讬专讜 驻诇讬讙讬, 讜转讬专抓 讛专诪讘"谉 谞专"讜 诪砖讜诐 讚讗讬讻讗 诇诪讬诪专 讚诇讗讜 讗谞讬讚专讬谉 拽讗讬 讗诇讗 讗谞讜讚专讬谉 讗讛谞讬 讚拽讗诪专讬 讛专讬 讗转 注诇讬 (讜讛专讬 讗转 注诇讬), 驻讬专讜砖 诇驻讬专讜砖讜 诪讚拽转谞讬 讗住讜专讬谉 讘讚讘专 砖诇 讗讜转讛 讛注讬专 讜诇讗 拽转谞讬 讜砖谞讬讛诐 讗住讜专讬诐 讘讚讘专 砖诇 讗讜转讛 讛注讬专, 讜讚讞讜拽 讛讜讗 拽爪转 讚讻讬讜谉 讚拽转谞讬 讜砖谞讬讛诐 诪讜转专讬诐 讘讚讘专 砖诇 注讜诇讬 讘讘诇 讜讗住讜专讬谉 讘讚讘专 砖诇 讗讜转讛 讛注讬专 诪砖诪注 讚讗住讜专讬谉 讚拽转谞讬 讗诪讜转专讬谉 讚诇注讬诇 诪讬谞讬讛 拽讗讬, 讜诪讜专讬 讛专讘 专讘讬' 讬讜谞讛 讝"诇 转讬专抓 诪砖讜诐 讚讗讬讻讗 诇诪讬诪专 讚讛转诐 讛讜讗 讗祝 注诇 讙讘 讚诪讜讚专 讗谞讬住 讻讬讜谉 讚谞讜讚专 诇讗 讗谞讬住 讜讗住讜专 转专讜讬讬讛讜 讗住讜专讬谉 讚讗讬 砖专讬谞谉 诪讜讚专 诇讗 爪讬讬转 谞讜讚专 讜诇讗 驻诇讜讙 讘讛讜 专讘谞谉, 注"讻, 讜讝讛 讬讜转专 拽专讜讘 讗祝 注诇 驻讬 砖讛讬讛 诪谉 讛转讬诪讛 讛讬讗讱 谞讞诪讬专 注诇 讛诪讜讚专 讻讚讬 砖诇讗 讬讘讗 讛诪讚讬专 诇讬讚讬 转拽诇讛.





专讬讟讘"讗

讜砖谞讬讛诐 讗住讜专讬谉 诇讛注诪讬讚 专讬讞讬诐 讜转谞讜专 讜诇讙讚诇 转专谞讙讜诇讬诐 讘讞爪专. 驻讬' 讗注"讙 讚讗讛注诪讚讛 讻讚讬 诇讗 拽驻讚讬 讗讬谞砖讬 讻讚讗讬转讗 讘驻专拽 讞讝拽转 讛讘转讬诐 [讚祝 谞讝:] 诪"诪 讻讬讜谉 砖讬讻讜诇 讛讜讗 诇注讻讘 讞讘讬专讜 砖诇讗 诇讛注诪讬讚 讘讞爪专 (讜) 讚讙讬诐 讗诇讜 讻砖讝讛 注讜砖讛 讻谉 讗讬谞讜 诪讚讬谉 讝讻讜转讜 讗诇讗 讻砖注讜砖讛 讘专砖讜转 讞讘专讜 讜谞诪爪讗 谞讛谞讛 诪诪谞讜. 讜诪砖"讛 诪讜讚讛 专讗讘"讬 (讝) 讚讛讗:



讛讬讛 讗讞讚 诪讛诐 诪讜讚专 讛谞讗讛 诪讞讘讬专讜 讜讗讬谉 讞讘讬专讜 诪讜讚专 讛谞讗讛 讛讬诪谞讜 诇讗 讬讻谞住 诇讞爪专. 驻讬' 讛诪讜讚专 讜讗转讗谉 诇转"拽 讚讗讬诇讜 诇专讗讘"讬 诪讚讬谉 讝讻讜转讜 诪砖转诪砖 讜诪讜转专 讜讛讬讬谞讜 讚拽转谞讬 住讬驻讗 专讗讘"讬 讗讜诪专 讬讻讜诇 讛讜讗 砖讬讗诪专 诇转讜讱 砖诇讬 讗谞讬 谞讻谞住 讜讛讗 诪专讬砖讗 砖诪注讬谞谉 诇讛 讗诇讗 诪砖讜诐 住讬驻讗 谞拽讟 诇讛 讚拽转谞讬 讜讻讜驻讬谉 讗转 讛谞讜讚专 诇诪讻讜专 讗转 讞诇拽讜. 驻讬' 讜拽讗讬 诇专讘谞谉 讗讚专讬住转 讛专讙诇 讜拽讗讬 诇专"讗 讗讛注诪讚转 专讬讞讬诐 讜转谞讜专 讚讻讬讜谉 讚讛讗讬 谞讗住专 讞讝讬 讚讞讘专讬讛 诪砖转诪砖 讜讛讜讗 诇讗 诪砖讞诪砖 讞讬讬砖讬谞谉 讚诇诪讗 讗转讬 讛讜讗 诇讗砖转诪讜砖讬 讘讗讬住讜专讗 讜诇讛讻讬 讻讬讬驻讬谞谉 诇讬讛 诇讝讘讜谞讬 讞讜诇拽讬讛 讻讚讬 砖诇讗 讬讘讜讗 诇讬讚讬 转拽诇讛 讜讘诇讘讚 讘讞爪专 砖讗讬谉 讘讜 讚讬谉 讞诇讜拽讛 讚讘讞爪专 砖讬砖 讘讛 讚讬谉 讞诇讜拽讛 讞讜诇拽讬谉 讜转讜 诇讬讻讗 转拽诇讛. 讜讚讜拽讗 讘诪讬诇转讗 讚砖讜转驻转讗 讞讬讬砖讬谞谉 砖诪讗 讬讘讗 诇讬讚讬 转拽诇讛 讚诇诪讗 讗讙讘 讚诪砖转诪砖 讘讛 讞讘专讬讛 诪砖转诪砖 讘讛 讗讬讛讜 讘讗讬住讜专讗 讗讘诇 讘诪讬讚讬 讚诇谞驻砖讬讛 诇讙诪专讬 讻讙讜谉 讚讗住专 讞爪专讜 注诇讬讛 诇讗 讻讬讬驻讬谞谉 诇讬讛 诇讝讘讜谞讬 诪讛讗讬 讞砖砖讗 讗诇讗 诪讬诪专 讗诪专讬谞谉 讚砖驻讬专 诪讝讚讛专 讘讗讬住讜专讬讛 讻讻讜诇讛讜 砖讗专 讚注诇诪讗 讜讛讗 讚讻讬讬驻讬谞谉 诇讬讛 讛讻讗 诇诪讻讜专 讞诇拽讜 诇讞讘专讜 讗讜 诇讗讞讚 诪谉 讛砖讜拽 讻砖讗讬谉 讞讘专讜 专讜爪讛 讘讜 讛"诪 讛讬讻讗 讚诇讗 讘注讬 诇诪讬注讘讚 讙讜讚 讗讜 讗讬讙讜讚 讗讘诇 讗讬 讘注讬 诇诪讬诪专 诇讞讘专讬讛 讙讜讚 讗讜 讗讬讙讜讚 驻砖讬讟讗 讚讚讬谞讗 注诪讬讛 讻讚诪注讬拽专讗 讚诪砖讜诐 谞讚专讬讛 诇讗 讗驻住讬讚 讝讻讜转讬讛 讘讛讗:



讛讬讛 讗讞讚 诪谉 讛砖讜拽 诪讜讚专 讛谞讗讛 诪讗讞讚 诪讛诐 诇讗 讬讻谞住 诇讞爪专. 讛砖讜转驻讬谉 砖讘讬谉 讛诪讚讬专 讜讗讬谞讬砖 讚注诇诪讗:



专讗讘"讬 讗讜诪专 讬讻讜诇 讛讜讗 砖讬讗诪专 诇转讜讱 砖诇 讞讘专讱 讗谞讬 谞讻谞住. 谞专讗讬谉 讚讘专讬诐 讚讚讜拽讗 砖谞讻谞住 砖诐 诇爪专讻讬 讛砖讜转祝 讛讗讞专 砖讗讬谞讜 诪讜讚专 讛讬诪谞讜 讜讻砖诐 砖讗讬谞讜 讬讻讜诇 诇讗住讜专 讞爪专 讛砖讜转驻讬谉 注诇 砖讜转驻讜 讻讱 讗讬谞讜 专砖讗讬 诇讗住专讜 诇讻诇 诪讬 砖讬爪讟专讱 砖讜转驻讜 诇讛讻谞讬住 砖诐 诇爪专讻讜 砖注诇 讚注转 讻谉 谞砖转转驻讜 诪转讞诇讛 砖讬砖转诪砖 讛讜讗 讜讻诇 讛爪专讬讻讬讜 诇讜 讘讞爪专 讜讻讬 诪砖转诪砖 讘讜 讛讜讗 讜砖诪砖讬讜 诪讚讬谉 讝讻讜转讜 讛诐 诪砖转诪砖讬谉 讗讘诇 砖诇讗 诇爪讜专讱 讛砖讜转祝 诪讬 谞转谉 诇讜 专砖讜转 诇讝讛 诇讬讻谞住 砖诐 讜讛讬讗讱 讛讜讗 讬讻讜诇 诇讜诪专 诇转讜讱 砖诇 讞讘专讱 讗谞讬 谞讻谞住 讛讗 讜讚讗讬 诇讬讻讗 诇诪讬诪专 讜讻谉 讚注转 诪拽爪转 讙讚讜诇讬 讛讚讜专 讗讘诇 讚注转 诪讜专讬 谞专"讜 砖讗驻讬诇讜 砖诇讗 诇爪讜专讱 讛砖讜转祝 讛讗讞专 讜砖诇讗 诪讚注转讜 讝讛 谞讻谞住 砖诐 诪讚拽转谞讬 诇讛 住转诪讗 讜诇讗 驻专讬砖 诇讬讛 诪讬讚讬 诇讗 讘诪转谞讬' 讜诇讗 讘讙诪' 讜讟注诪讗 讚诪讬诇转讗 诇驻讬 砖讗讬谉 讗讚诐 讬讻讜诇 诇讗住讜专 注诇 讗讞专讬诐 砖讗讬谞讜 砖诇讜 诇讙诪专讬 讜讬砖 专砖讜转 诇讗讜转谉 讗讞专讬诐 诇讛砖转诪砖 砖诐 讘注诇 讻专讞讜 砖诇 诪讚讬专 讻讙讜谉 讝讛 砖讗驻砖专 诇讬讻讻谞住 砖诐 注诇 讻专讞讜 (讞) 诇讘专讱 讞讘专讜 讜讻讬讜谉 讚讻谉 诇讗 讞讬讬诇 注诇讬讛 拽讜谞诐 讚讬讚讬讛 讻诇诇 讜讗驻讬诇讜 砖诇讗 诪讚注转讜 专砖讗讬 诇讬讻谞住 砖诐 讜诇诪注砖讛 专讗讜讬 诇讛讞诪讬专:



讙诪' 讗讬讘注讬讗 诇讛讜 讘谞讚专讜 驻诇讬讙讬. 驻讬' 讻驻砖讟讛 讚诪转谞讬' 讜讘讛讗 讛讜讗 讚砖专讬 专讘谞谉:



讗讘诇 讛讚讬专讜 讝讛 讗转 讝讛. 驻讬专讜砖 砖讗住专 讻诇 讗讞讚 诪讛诐 讛谞讗转讜 注诇 讞讘专讜 讘注"讻 诪讗讬 诪讬 讗诪专讬谞谉 讘谞讚专讜 讛讜讗 讚讗住专讜 专讘谞谉 诪砖讜诐 拽谞住讗 讚讗讬讛讜 讙专诐 讗讬住讜专讗 诇谞驻砖讬讛 讗讘诇 讘讛讚讬专讜 讝讛 讗转 讝讛 诪讜讚讜 专讘谞谉 讚诪讜转专讬谉 诇讬讻谞住 诇讞爪专 讚讻讗谞讜住讬谉 讚诪讜 讜诇讗 讘注讜 拽谞住讗 讗讜 讚诇诪讗 讘讛讚讬专讜 谞诪讬 驻诇讬讙讬 驻讬' 讜讚拽讗诪专讬 专讘谞谉 讚讬谞讗 讛讜讗 讜诇讗 拽谞住讗 讜讗转讬讗 诇诪驻砖讟讛 诪讛讗 讚拽转谞讬 住讬驻讗 讛讬讛 讗讞讚 诪讛诐 诪讜讚专 讛谞讗讛 诪讞讘专讜 讜驻诇讬讙讬 专讘谞谉 驻讬' 讚讗诪专讬 砖诇讗 诇讬讻谞住 诇讞爪专 讜诇讬砖谞讗 讚诪讜讚专 讛讬讬谞讜 讚讗讚专讬讛 讞讘专讬讛 讚讛讜讬 讗谞讬住 讗诇诪讗 讚讘诪讜讚专 驻诇讬讙讬 专讘谞谉 讜驻专拽讬谞谉 转谞讬 谞讚讜专 诪讞讘讬专讜 驻讬' 讚讗讬讛讜 讗住专 谞讻住讬 讞讘讬专讜 注诇讬讛 讜诪砖"讛 拽谞住讜 诇讬讛 专讘谞谉 讜讗诪专讬谞谉 讛讻讬 谞诪讬 诪住转讘专讗 讚拽转谞讬 住讬驻讗 讜讻讜驻讬谉 讗转 讛谞讜讚专 诇诪讻讜专 讞诇拽讜 讗讬 讗诪专转 讘砖诇诪讗 讚谞讚专 讛讜讗 讛讬讬谞讜 讚讻讜驻讬谉 讗讜转讜 诇诪讻讜专 讻讚讬 砖诇讗 讬讻砖诇 讘讚讘专 讗诇讗 讗讬 讗诪专转 讚讗讚专讜讛 讗诪讗讬 讻讜驻讬谉 讗讜转讜 讚讛讗 诪讬谞住 讗谞讬住 驻讬' 砖诇讗 讛讘讬讗 讛讜讗 注爪诪讜 诇讘讬转 讛住驻拽 讻讚讬 砖谞拽谞住谞讜 讜诇讗 诪爪讬 诇转专讜爪讬 诇讬讛 讚讛讗讬 讻讜驻讬谉 讗转 讛谞讜讚专 讛讬讬谞讜 讗转 讛诪讚讬专 砖讛讚讬专讜 讚讛讗 诇讬讻讗 诇诪讬诪专 讞讚讗 讚诇讬砖谞讗 诇讗 诪砖诪注 讛讻讬 讜转讜 讚讗讬讛讜 诪讗讬 讚讘注讬 诪爪讬 注讘讬讚 诪讚讬诇讬讛 讜诇诪讬住专 谞讻住讬 诇诪讗谉 讚讘注讬:



讻转讘 专讘讬谞讜 讝"诇 讛讜讜 讘讛 专讘讜讜转讗 讘讛讗讬 砖诪注转讗 诪讗讬 拽讗 诪讘注讬讗 诇讛讜 转驻砖讜讟 诇讛讜 诪讛讗 讚转谞谉 讛专讬谞讬 注诇讬讱 讞专诐 讜讗转 注诇讬 砖谞讬讛诐 讗住讜专讬谉 讜讗住讜专讬谉 讘讚讘专 砖诇 讗讜转讛 讛注讬专 讜诇讬砖谞讗 讚讛专讬谞讬 注诇讬讱 讞专诐 讛讬讬谞讜 讚讗讚专讬讛 讞讘专讬讛 讚讗谞讬住 诪讬谞住 讜拽转谞讬 砖讛谉 讗住讜专讬谉 (讗) 诇讬讻谞住 讘讚讘专 砖诇 讗讜转讛 讛注讬专 砖讬砖 诇砖谞讬讛诐 讘讜 讝讻讜转 讚讛讜讬 讻讞爪专 砖诇 砖讜转驻讬谉 讜讗住"讚 诪讜讚讜 专讘谞谉 讚讛讬讻讗 讚讗讚专讬讛 讞讘专讬讛 诪讜转专讬谉 诇讬讻谞住 诇讞爪专 讛讗讬 诪转谞讬' 讚讗住专 诪谞讬 诇讗 专"讗 讜诇讗 专讘谞谉 讜转专讙诪讗 专讘讬谞讜 讝"诇 讚讚诇诪讗 讛讗 讚拽转谞讬 住讬驻讗 讜讗住讜专讬谉 讘讚讘专 砖诇 讗讜转讛 讛注讬专 诇讗讜 讗讛专讬谞讬 注诇讬讱 讞专诐 讚讛讜讜 诪讜讚专讬谉 拽讗讬 讚讛转诐 诪讜转专讬谉 讘讚讘专 砖诇 讗讜转讛 讛注讬专 讗诇讗 讗讗讬讚讱 拽讗讬 讚拽转谞讬 讛专讬 讗转 注诇讬 讚讛讜讜 诇讛讜 谞讜讚专讬谉 讜诇砖讜谉 专讘讬谞讜 讝"诇 讘专讜专 讜讗讬谞讜 爪专讬讱 讘讬讗讜专:



注讜讚 讻转讘 专讘讬谞讜 讜砖诪注讬谞谉 诪讙诪专讗 讚讛讗 讚拽转谞讬 讜讻讜驻讬谉 讗转 讛谞讜讚专 诇诪讻讜专 讗转 讞诇拽讜 讚讛讬讬谞讜 谞讜讚专 讜讛讜讗 谞讚讜专. 驻讬' 讗转 讛讗讜住专 砖讗住专 谞讻住讬 讞讘讬专讜 注诇讬讜 诪讚注转讜 讜诇讚讬讚讬讛 拽谞住讬谞谉 砖诪讗 讬讻砖诇 讜讬砖转诪砖 讘讗讬住讜专 转砖诪讬砖 讚讗讬住讜专 讻讙讜谉 讛注诪讚转 转谞讜专 讜专讬讞讬诐 讚讗住讜专 讗驻讬诇讜 诇专' 讗诇讬注讝专 讘谉 讬注拽讘 讗讘诇 诪讚讬专 诇讗 讗砖讻讞谉 讚讻讜驻讬谉 诪砖讜诐 讚讗住专 谞讻住讬讛 注诇 讞讘专讬讛 讜讻讚驻专讬砖谞讗 诇注讬诇 讜讻"砖 讛诪讜讚专 讚诇讗 讻讬讬驻讬谞谉 诇讬讛 讚讛讗 诪讬谞住 讗谞讬住 讚讗"讻 讻诇 讗讚诐 专砖讗讬 诇讛讘讬讗 砖讜转驻讜 诇讬讚讬 讻驻讬讬讛 砖讬诪讻讜专 诇讜 讞诇拽讜 诪讞爪专 讛砖讜转驻讬谉 讛诪砖讜转驻转 讘讬谞讬讛诐 讻讙讜谉 砖讬讚专谞讜 诪谞讻住讬讜 讜诇讗讞专 讻谉 讻讜驻讬谉 讗讜转讜 诇诪讻讜专 讗转 讞诇拽讜 诇诪讚讬专 讗讘诇 讘讬专讜砖诇诪讬 驻讬专砖讜 讗讬驻讻讗 讚讗讜拽讬诪讜 讛讗 讚拽转谞讬 讜讻讜驻讬谉 讗转 讛谞讜讚专 讘讗讜诪专 讛谞讬讬转讬 注诇讬讱 驻讬' 砖讛讚讬专 讞讘讬专讜 诪谞讻住讬讜 讜诇驻讬讻讱 讻讜驻讬谉 讗转 讛诪讚讬专 讛讝讛 诇诪讻讜专 讞诇拽讜 诇诪讜讚专 讗讘诇 讘讗讜诪专 讛谞讬讬转讱 注诇讬 诇讗 讘讚讗 驻讬' 砖讗诐 讛讜讗 讗住专 谞讻住讬 讞讘讬专讜 注诇讬讜 讗讬谉 讻讜驻讬谉 诇讗' 诪讛诐 诇诪讻讜专 讞诇拽讜 讜讗谞谉 讗讙诪专讗 讚讬诇谉 住诪讻讬谞谉 诪讬讛讜 讛讬讻讗 讚专讙讬诇 诪讚讬专 讘讻讱 讗砖讻讞谉 讘转讜住驻转讗 砖讻讜驻讬谉 讗转 讛诪讚讬专 诇诪讻讜专 讞诇拽讜 诇诪讜讚专 讗讜 诇讗讞专讬诐 讜讚讜拽讗 讘讞爪专 砖讗讬谉 讘讛 讚讬谉 讞诇讜拽讛 讗讘诇 讘讞爪专 砖讬砖 讘讛 讚讬谉 讞诇讜拽讛 讗讬谉 讻讜驻讬谉 诇注讜诇诐 诇讗 讗转 讛谞讜讚专 讜诇讗 讗转 讛诪讚讬专 讗注"驻 砖讛讜讗 专讙讬诇 讘讻讱 讻讬讜谉 讚讗驻砖专 讘讞诇讜拽讛:



讙专住讬' 讘转讜住驻转讗 讻砖诐 砖砖谞讬讛诐 讗住讜专讬谉 诇讚讜专 讘讞爪专 讻讱 砖谞讬讛诐 讗住讜专讬谉 诇讚讜专 讘诪讘讜讬. 驻讬专讜砖 讘诪讘讜讬 讛诪砖讜转祝 讘讬谉 砖谞讬讛诐 讜讻砖诐 砖砖谞讬讛诐 讗住讜专讬谉 诇讙讚诇 转专谞讙讜诇讬谉 讘讞爪专 讛诪砖讜转驻转 讻讱 砖谞讬讛诐 讗住讜专讬谉 诇讙讚诇 讘讛诪讛 讚拽讛:



讗诪专 专讘讛 讗诪专 讝注讬专讗 诪讞诇讜拽转 讜讻讜' 注讚 讗诪专 诇讬讛 专讘 讬讜住祝 讜讛专讬 讘讬转 讛讻谞住转 讚讚讘专 砖讗讬谉 讘讜 讞诇讜拽讛 讜讗诪专讬谞谉 讚讛讜讜 砖谞讬讛诐 讗住讜专讬谉 讘讜 讗诇讬讘讗 讚专讘谞谉 讗诇讗 讗诪专 专讘 讬讜住祝 诪讞诇讜拽转 讘讞爪专 砖讗讬谉 讘讛 讚讬谉 讞诇讜拽讛 讜讘讛讗 砖专讬 专' 讗诇讬注讝专 讘谉 讬注拽讘 讜讗住专讬 专讘谞谉 讜诪讗讬 讚转谞谉 讜讗住讜专讬谉 讘讚讘专 砖诇 讗讜转讛 讛注讬专 讗转讗谉 诇专讘谞谉 讗讘诇 讬砖 讘讛 讚讬谉 讞诇讜拽讛 讗驻讬诇讜 专' 讗诇讬注讝专 诪讜讚讛 讚讗住讜专讬谉 诇讬讻谞住 诇讞爪专 讛砖讜转驻讬谉 讘讬谉 讛诐 讘讬谉 讗讞讚 诪砖讜拽 砖诪讜讚专 讛谞讗讛 诪讗讞讚 诪讛诐 讜讻谉 讛诇讻转讗:





驻讬专讜砖 讛专讗"砖

讗住讜专讬诐 诇讛注诪讬讚 转谞讜专 讜专讞讬诐 讻讜'. 讚讘讻诇 讛谞讬 讬讻讜诇讬谉 砖讜转驻讬谉 诇注讻讘 讝讛 注诇 讝讛 讻讚讗讬转讗 讘驻专拽 讞讝拽转 讛讘转讬诐 讛诇讻讱 诇讗 讚诪讬 诇讛诇讜讱 讜诇讗 砖讬讬讱 诇讛转讬专讜 诪讟注诐 讘专讬专讛 讻讬讜谉 讚讬讻讜诇 诇注讻讘 注诇讬讜 讜讗讬谞讜 诪注讻讘:



讛讬讛 讗讞讚 诪讛诐 诪讜讚专 讛谞讗讛 诪讞讘讬专讜 诇讗 讬讻谞住 诇讞爪专. 诪砖讜诐 讚讘注讬 诇诪转谞讬 讻讜驻讬谉 谞拽讟讬讛 讚讻讜驻讬谉 讗转 讛谞讜讚专 诇诪讻讜专 讞诇拽讜 诇讞讘讬专讜 讚讞讬讬砖讬谞谉 讻讬讜谉 砖专讜讗讛 讗转 讞讘讬专讜 谞讻谞住 讙诐 讛讜讗 讬砖讻讞 谞讚专讜 讜讬讻谞住 讗讘诇 讘专讬砖讗 砖砖谞讬讛诐 讗住讜专讬诐 诇讗 讞讬讬砖讬谞谉 砖诪讗 讬讻谞住讜:



讛讬讛 讗讞讚 诪谉 讛砖讜拽 诪讜讚专 讻讜'. 诪砖讜诐 专讘讜转讗 讚专讘讬 讗诇讬注讝专 讘谉 讬注拽讘 谞拽讟 讜讗祝 注诇 驻讬 砖讗讬谉 诇讜 讞诇拽 讘讞爪专 诪转讬专讜 诇讬讻谞住 诪讟注诐 讘专讬专讛:



讗诐 讬砖 诇讜 讘讛诐 转驻讬住转 讬讚. 讘讙诪' 诪驻专砖 讻诪讛:



讗讬谉 诇讜 讘讛谉 转驻讬住转 讬讚 诪讜转专. 讚讘专砖讜转 讛砖讜讻专 拽讬讬诪讗 讜讗讬谉 讛诪砖讻讬专 讬讻讜诇 诇讗住专讛 注诇讬讜:



诪转 讗讜 砖诪讻专诐 诇讗讞专 诪讜转专. 讚讻讬讜谉 讚讗诪专 讘讬转讱 砖讚讱 诇讗 讗住专诐 注诇讬讜 讗诇讗 讘讝诪谉 砖讛诐 砖诇讜 讗讘诇 讗诐 讗诪专 诇讘讬转 讝讛 讗讜 砖讚讛 讝讜 讗住专诐 注诇讬讜 诇注讜诇诐:



讙诪' 讘谞讚专讜 讛讜讗 讚驻诇讬讙讬 专讘谞谉. 讚讻讬讜谉 讚诪讚注转诐 谞讚专讜 讛谞讗讛 讝讛 诪讝讛 拽谞住讜 讗讜转诐 讜诇讗 住诪讻讬谞谉 讗讘专讬专讛 讗讘诇 讘讛讚讬专讜 讚讗谞讜住讬谉 讛讬讜 住诪讻讬谞谉 讗讘专讬专讛 讗讜 讚讬诇诪讗 讗驻讬' 讘讛讚讬专讜 驻诇讬讙讬 专讘谞谉 讚诇讬转 诇讛讜 讘专讬专讛:



讛讬讛 讗讞讚 诪讛诐 诪讜讚专 讻讜'. 诪砖诪注 砖讞讘讬专讜 讛讬讛 诪讚讬专讜:



讗诇讗 讗讬 讗诪专转 讚讗讚专讬讛 讗诪讗讬 讻讜驻讬谉. 诪讛 驻砖注 讛诪讜讚专 砖讬讻驻讜讛讜 诇诪讻讜专 讞诇拽讜 砖讗诐 讗转讛 讗讜诪专 讻谉 讻诇 讗讞讚 讬讚讜专 讞讘讬专讜 讻讚讬 砖讬讻驻讜讛讜 诇诪讻讜专 讞诇拽讜:





讛诪讗讬专讬

讻讘专 讘讬讗专谞讜 讘诪砖谞讛 砖诇注谞讬谉 讛讗讬住讜专 讗讬谉 讞诇讜拽 讘讬谉 砖讛讜讚专 讛讗讞讚 诪爪讚 讞讘讬专讜 讘讬谉 砖谞讚专 讛讜讗 注爪诪讜 讜讗住专 讛谞讗转 讞讘讬专讜 注诇 注爪诪讜 讜讗诐 讻谉 讗祝 讘专讬砖讗 讚诪转谞讬转讬谉 讘砖谞讗住专讜 砖谞讬讛诐 讝讛 注诇 讝讛 诇讗 住讜祝 讚讘专 讻砖谞讚专讜 诪注爪诪诐 砖谞转专爪讜 砖谞讬讛诐 讜讛住讻讬诪讜 讘讻讱 讗诇讗 讗驻讬诇讜 讛讚讬专讜 讝讛 讗转 讝讛 砖谞诪爪讗讜 砖谞讬讛诐 讗谞讜住讬诐 讛讚讬谉 讘讛诐 诇讬讗住专 讘诪讛 砖讗住专谞讜 讜讻谉 诇讗 住讜祝 讚讘专 讘讛讚讬专讜 讝讛 讗转 讝讛 讗诇讗 讗祝 讘谞讚专讜 讛讚讬谉 讘讛诐 诇讛转讬专 讘诪讛 砖讛转专谞讜 讜讗讬谉 讞诇讜拽 讘讬谞讬讛诐 讗诇讗 讘砖讛讗讞讚 讗住讜专 讜讛讗讞讚 诪讜转专 讜诇注谞讬谉 讻驻讬讬转 讛诪讻专 讜诪转讜讱 砖讬砖 讞讜诇拽讬诐 讘拽爪转 讚讘专讬诐 讗诇讜 讗谞讬 爪专讬讱 诇讛注讬专讱 诪注讟 讘讘讬讗讜专 住讜讙讬讗 讝讜 讜讻谉 砖讬爪讗 诇谞讜 诪诪谞讜 讚讬谉 讗讞专 诇注谞讬谉 驻住拽 讗诐 讻讜驻讬谉 讗转 讛诪讚讬专 诇诪讻讜专 讞诇拽讜 讗诐 诇讗讜:



讜讛讜讗 砖讗诪专讜 讗讘注讬讗 诇讛讜 讘谞讚专讜 讛讜讗 讚驻诇讬讙讬 专讘谞谉 讜讻讚拽讗诪专 讘诪转谞讬转讬谉 砖谞讚专讜 讛谞讗讛 讜讻讜' 讗讘诇 讘讛讚讬专讜 诪讜讚讜 诇讬讛 讜讗注"讙 讚讗讬谉 讘专讬专讛 诪讻诇 诪拽讜诐 讛讜讗讬诇 讜讗谞讜住 讛讜讗 诪拽讬诇讬谉 讘讜 讗讜 讚讬诇诪讗 讗祝 讘讛讚讬专讜 驻诇讬讙讬 砖诪讗讞专 砖诪讻诇 诪拽讜诐 讗讬谉 讘专讬专讛 讗祝 讘诪拽讜诐 讗讜谞住 诪注诪讬讚讬谉 讗讜转讜 注诇 讛讚讬谉 转讗 砖诪注 讛讬讛 讗讞讚 诪讛诐 诪讜讚专 讜讻讜' 讜驻诇讬讙讬 专讘谞谉 讜驻讬专砖 转谞讬 谞讚讜专 讻诇讜诪专 砖谞讚专 诪注爪诪讜 讗讘诇 讘诪讜讚专 诇讗 驻诇讬讙讬 讜讛讻讬 谞诪讬 诪住转讘专讗 讚转谞讬 注诇讛 讻讜驻讬谉 讗转 讛谞讚讜专 讜讻讜' 讜诪讜讚专 讜讚讗讬 诇讗 讻讬讬驻讬谞谉 诇讬讛 讜砖诪讗 转讗诪专 讜诇转谞讬 诪讜讚专 讻讚讗讬转讗 讜讻讜驻讬谉 讗转 讛谞讜讚专 讚拽讗诪专 讗诪讚讬专 拽讗 诪讛讚专 砖谞讻讜驻讛讜 诇诪讻讜专 讞诇拽讜 诇诪讜讚专 讻讚讬 诇讛转讬专讜 讘砖诇讜 讬专讗讛 砖驻砖讜讟 讛讜讗 诇讛诐 砖讗讬谉 讻讜驻讬谉 诇诪讻讜专 讗转 砖诇讜 诇讞讘专讜 诪讞诪转 砖讛讜讗 讗讜住专讜 注诇讬讜 讗讘诇 讝讛 砖谞讚专 诇注爪诪讜 讻讜驻讬谉 诪讞诪转 讛砖砖 驻砖讬注转讜 讗讞专 砖讛讜讗 讘注爪诪讜 讙专诐 讗讬住讜专讜 讜讝讛讜 砖砖谞讛 讛诇砖讜谉 讜讗诪专 讛谞讜讚专 讗讜 讛谞讚讜专 砖讗讬谉 注谞讬谞讜 谞讜驻诇 讗诇讗 讘谞讗住专 讜诇讗 讘诪讚讬专 讻诇诇:



讜谞诪爪讗 诇讚注转 讝讛 砖讗讬谉 讻讜驻讬谉 讗转 讛诪讚讬专 诇注讜诇诐 诇诪讻讜专 讞诇拽讜 讜诪讻诇 诪拽讜诐 讘转诇诪讜讚 讛诪注专讘 驻专砖讜讛 讻谉 讜诇讻讜祝 讗转 讛诪讚讬专 讜讛讜讗 砖讗诪专讜 讻讜驻讬谉 讗转 讛谞讜讚专 诇诪讻讜专 讞诇拽讜 讘讗讜诪专 讛谞讬讬转讬 注诇讬讱 讗讘诇 讛谞讗转讱 注诇讬 诇讗 讘讚讗 讗诇讗 砖谞专讗讛 砖讛讜讗 讻谞讙讚 转诇诪讜讚 砖诇谞讜 砖驻讬专砖讜 讘讛讚讬讗 讻讜驻讬谉 讗转 讛谞讚讜专 讜讻讜' 讻诇讜诪专 讜诇讗 讛诪讚讬专 讜诪讻诇 诪拽讜诐 讗诐 讛讬讛 讛诪讚讬专 谞讚专谉 讜专讙讬诇 诇讛讚讬专 讛谞讗转讜 注诇 讗讞专讬诐 讻讜驻讬谉 讗讜转讜 讜讛讜讗 砖讗诪专讜 讘转诇诪讜讚 讛诪注专讘 转谞讬 专' 讞讬讬讗 讗诐 讛讬讛 谞讚专谉 讻讜驻讬谉 讗讜转讜 诇诪讻讜专 讜讬专讗讛 诪砖诐 砖诪砖谞讚专 砖转讬 驻注诪讬诐 谞拽专讗 谞讚专谉 讜讛讜讗 砖讗诪专讜 砖诐 讗诪专 诇讬讛 讗转讬转 拽讚诪讗讛 讜注讘讚转 诇讬 讛讻谉 转谞讬谞讗 讜注讘讚转 诇讬 讛讻谉 诪讻讗谉 讜讗讬诇讱 讗讜 砖专讬 谞讚专讱 讗讬 讝讘讬谉 讞诇拽讱 讜讗诇诪讗 讗祝 诇转诇诪讜讚 讛诪注专讘 讘专讗砖讜谞讛 诪讬讛讗 讗讬谉 讻讜驻讬谉 讗转 讛诪讚讬专 讗讘诇 讻讜驻讬谉 讗转 讛谞讚讜专 讗祝 讘驻注诐 专讗砖讜谞讛:



讜诇驻讬 讚专讻讱 讗转讛 诇诪讚 砖讻诇 砖讛讚讬谉 谞讜转谉 诇讻讜驻讜 诇诪讻讜专 讗诐 专爪讛 诇讛转讬专 谞讚专讜 注诇 讬讚讬 讞讻诐 讗讜 注诇 讬讚讬 砖诇砖讛 讛讚讬讜讟讜转 讗讬谉 讻讜驻讬谉 讗讜转讜 诇诪讻讜专 讜诇拽爪转 讞讻诪讬诐 专讗讬转讬 砖驻拽驻拽讜 讘讛 诪爪讚 砖讛讗讞专 讬讻讜诇 诇讜诪专 讗讬谉 讗讚诐 讚专 注诐 谞讞砖 讘讻驻讬驻讛 讜砖诪讗 讛讬讜诐 讗讜 诪讞专 讬讗住专讛讜 注诇讬 讘讞爪讬 讛诇讬诇讛 讘讝诪谉 讛拽讜专 讜讛砖诇讙 讜诇讗 讬专讗讛 讻谉 讜讗祝 讝讛 砖讛谉 讞讜砖砖讬谉 讘讜 住讻谞讛 讛讬讗 讜讗讬谉 诪讟专讬讞讬谉 讗讜转讜 注讚 砖讬讜讻诇 诇爪讗转 讘诇讗 住讻谞讛:



讜谞诪爪讗 诇诪住拽谞讗 讝讜 砖讗祝 讞讻诪讬诐 诇讗 谞讞诇拽讜 讗诇讗 讘谞讚专讜 讗讘诇 讘讛讚讬专讜 诪讜讚讜 讜讬砖 诪拽讬诇讬谉 诪讻讗谉 砖讗祝 诇专' 讗诇讬注讝专 讘谉 讬注拽讘 讻诇 砖讛讚讬专讜 诪讜转专 讘讻诇 转砖诪讬砖 讜讗祝 讘诪讛 砖讛讬讛 讘讬讚 讛讗讞讚 拽讜讚诐 讛谞讚专 诇诪讞讜转 注诇 讞讘讬专讜 讜讻谉 讬砖 诪驻专讬讝讬谉 注诇 诪讚讜转讬讛谉 诇讜诪专 砖讘讛讚讬专讜 讗祝 讻砖讬砖 讘讜 讚讬谉 讞诇讜拽讛 诪讜转专讬谉 讜诪讻诇 诪拽讜诐 注讬拽专 讛讚讘专讬诐 砖讗祝 讘讛讚讬专讜 驻诇讬讙讬 讜诪讛 砖讛讬讜 诪讞讝专讬诐 诇转专爪讛 转谞讬 谞讚讜专 诇讗 住诪讻讬谞谉 讗砖谞讜讬讗 诇讚讞讜转 诪诪谞讛 诇砖讜谉 驻砖讜讟 砖讘诪砖谞讛 讜诇讗 转驻砖 诇砖讜谉 谞讚讜专 讗诇讗 诇注谞讬谉 讻驻讬讬转 讛诪讻专 讗讘诇 诇注谞讬谉 讛讗讬住讜专 谞讚讜专 讜诪讜讚专 讞讚 讚讬谞讗 讗讬转 诇讛 讜讛专讗讬讛 砖讻诇 砖讗转讛 讗讜诪专 砖讘讛讚讬专讜 诪讜讚讜 讗转讛 爪专讬讱 诇讜诪专 砖讗祝 诇讚注转诐 讬砖 讘专讬专讛 讜诪谉 讛讚讬谉 讗祝 讘谞讚专讜 讻谉 讗诇讗 砖拽讜谞住讬谉 讗讜转谉 诪爪讚 砖谞讚专讜 讜讙专诪讜 讗讬住讜专 诇注爪诪诐 砖讗诐 住讜讘专讬诐 讗讬谉 讘专讬专讛 诪驻谞讬 诪讛 讛诐 诪讜讚讬诐 讘讛讚讬专讜 讜讗注"驻 砖驻讬专砖谞讜 诇讚讘专讬讛诐 讘讛讚讬专讜 诪讜讚讜 砖讗注"驻 砖讗讬谉 讘专讬专讛 讘诪拽讜诐 讗讜谞住 讛拽讬诇讜 诇讘讬讗讜专 讛住讜讙讬讗 讗谞讜 爪专讬讻讬诐 诇驻专砖 讻谉 讗讘诇 诇注谞讬谉 驻住拽 讚讘专讬诐 讚讞讜拽讬诐 讛诐 诇讛拽诇 讘诪讛 砖讗讬谉 讘讜 讘专讬专讛 诪爪讚 讛讗讜谞住 讜注讜讚 砖讛专讬 砖谞讬谞讜 讛专讬谞讬 注诇讬讱 讞专诐 讜讗转 注诇讬 砖谞讬讛诐 讗住讜专讬诐 讘讚讘专 讛诪砖讜转祝 诇讛诐 诪爪讚 讛注讬专 讻讙讜谉 专讞讘讛 讜诪专讞抓 讜讘讬转 讛讻谞住转 讗诇诪讗 讗祝 讘讛讚讬专讜 驻诇讬讙讬 讜讗祝 讻砖转诪爪讗 诇讜诪专 砖讘讛讚讬专讜 诪讜讚讜 诪讻诇 诪拽讜诐 讗讬谉 诇谞讜 诇讜诪专 讗诇讗 砖讘讛讚讬专讜 诪讜讚讬诐 讞讻诪讬诐 讘讛 诇专' 讗诇讬注讝专 诇讗 砖讬讛讗 专' 讗诇讬注讝专 诪讬拽诇 讘讛讚讬专讜 讬讜转专 诪讘谞讚专讜 讗诇讗 讗祝 讘讛讚讬专讜 讚讜拽讗 讘砖讗讬谉 讘讜 讚讬谉 讞诇讜拽讛 讜诇注谞讬谉 讚专讬住转 讛专讙诇 讜砖讗专 讛讚讘专讬诐 砖讗讬谉 讘讛谉 讜讬转讜专 讜讝讛讜 注讬拽专 讛讚讘专讬诐 讜讗诇 转讞讜砖 诇讝讜诇转讜 讜诇注谞讬谉 讻驻讬讬讛 注诇 讛诪讻专 讗诐 讛讬讛 谞讚专谉 讜讻谉 诇注谞讬谉 砖讻诇 讚讘专 讛诪砖讜转祝 诇砖谞讬讛诐 讘讻诇诇 讝讛 讗注"驻 砖讗讞专讬诐 砖讜转驻讬诐 讘讛 讻转讘讜 讘转讜住驻转讗 讻砖诐 砖砖谞讬讛诐 讗住讜专讬诐 诇讚讜专 讘讞爪专 讻讱 讗住讜专讬诐 诇讚讜专 讘诪讘讜讬 讻砖诐 砖砖谞讬讛诐 讗住讜专讬谉 诇讙讚诇 转专谞讙讜诇讬谉 讻讱 讗住讜专讬谉 诇讙讚诇 讘讛诪讛 讚拽讛 讛讬讛 讗讞讚 诪讛诐 专讙讬诇 诇讛讚讬专 讗讞专讬诐 讗转 讞诇拽讜 讛谞讬讬讛 讻讜驻讬谉 讗转 讛专讙讬诇 诇诪讻讜专 讞诇拽讜 讜诇诪讚转 砖讘砖讗讬谞讜 专讙讬诇 诇讗 讜讙讚讜诇讬 讛诪讞讘专讬诐 讻转讘讜 讘讛 砖讻讜驻讬谉 讗转 讛诪讚讬专 讜诇讗 讬专讗讛 讻谉:



讙讚讜诇讬 讛讚讜专 讻转讘讜 砖讻诇 砖砖谞讬讛诐 讗住讜专讬诐 讝讛 讘讝讛 讻讙讜谉 讞爪专 砖讬砖 讘讛 讚讬谉 讞诇讜拽讛 讗讬谉 讻讜驻讬谉 讗讜转谉 诇诪讻讜专 讝讛 诇讝讛 讜讗讚专讘讛 讗讬谉 专砖讗讬谉 诇拽谞讜转 讝讛 诪讝讛 讜讗祝 诇讞诇讜拽 讗住讜专 砖讛讞诇讜拽讛 诪拽讞 讛讜讗 讜讻诪讜 砖讗诪专讜 讛讗讞讬谉 砖讞诇拽讜 诇拽讜讞讜转 讛谉 讜讗讬谉 诇讛谉 转拽谞讛 讗诇讗 讘砖讗诇讛 注诇 讛谞讚专 讗讜 砖讬诪讻讜专 讗讞讚 诪讛诐 诇讗讞专 讗讜 转爪讗 诪专砖讜转讜 讘讗讬 讝讛 爪讚 砖讛专讬 讗诪专讜 诇讜拽讞 讘驻讞讜转 讜诪讜讻专 讘讬转专 讜讬砖 讻讗谉 讛谞讗讛 诇讗讞讚 讜讬砖 诇讚讜谉 砖诇讗 谞讗诪专 讻谉 讗诇讗 讘拽谞讬讬转 驻讬专讜转 讘诪注讜转 砖讝讛 爪专讬讱 诇驻讬专讜转 讜讝讛 爪专讬讱 诇诪注讜转 讗讘诇 诪讻专 讝讛 砖讗讬谞讜 讗诇讗 讻注讬谉 讞诇讜拽讛 讜讝讛 谞讜讟诇 讗转 砖诇讜 讜讝讛 谞讜讟诇 讗转 砖诇讜 讗驻讬' 谞讛谞讛 讘专讜讞讜转 讗讬谉 讝讛 讻诇讜诐 讜诪讜转专讬谉 诇诪讻讜专 讝讛 诇讝讛 讻讱 谞专讗讛 诇讬 讘专讜专 讗诇讗 砖诪讗讞专 砖讛诐 讻转讘讜讛 诇讗讬住讜专 专讗讜讬 诇讞讜砖 讘诪拽讜诐 砖讗驻砖专 诇转拽谞讛 诪爪讚 讗讞专:



讘讬转 讛讻谞住转 讗讬谉 讘讛 讚讬谉 讞诇讜拽讛 讜讻诪讜 砖讗诪专讜 讘住讜讙讬讗 讝讜 讛专讬 讘讬转 讛讻谞住转 讻诪讬 砖讗讬谉 讘讛 讚讬谉 讞诇讜拽讛 讚诪讬 讜专"诇 砖讗注"驻 砖讛讬讗 专讘转 讛砖讬注讜专 讗讬谉 讻讜驻讬谉 讝讛 讗转 讝讛 诇讞诇讜拽 讜诪注转讛 讗讬谉 讛诪讜讚专讬诐 讗讜 讛谞讜讚专讬诐 讝讛 诪讝讛 谞讗住专讬诐 讘讛 诇讗 讘讻谞讬住讛 讜诇讗 讘讬砖讬讘讛 讜诪讙讚讜诇讬 爪专驻转 讛注讚讜 注诇 注爪诪诐 砖拽讘注讜讛 讛讜专讗讛 诇诪注砖讛 讜讻谉 讛讚讬谉 讘拽专讬讗转 住驻专 转讜专讛 讜诪砖谞转谞讜 砖讗诪专讛 讜讗住讜专讬谉 讘讚讘专 砖诇 讗讜转讛 讛注讬专 讻讙讜谉 专讞讘讛 讜诪专讞抓 讘讬转 讛讻谞住转 转讬讘讛 讜住驻专讬诐 诇讚注转 讞讻诪讬诐 讛讬讗 砖谞讜讬讛 讜讗讬谉 讛诇讻讛 讻讚讘专讬讛诐 讜讗祝 诇讚注转 讛诪讞诪讬专 讬专讗讛 讚讜拽讗 讘讘讬转 讛讻谞住转 砖诇 讻驻专讬诐 讗讘诇 讘转讬 讻谞住讬讜转 砖诇谞讜 讛专讬 讛谉 讻砖诇 专讘讬诐 砖注砖讜讬讜转 注诇 讚注转 讻诇 讛注讜诇诐 讻诪讜 砖讛转讘讗专 讘诪讙讬诇讛 驻专拽 讘谞讬 讛注讬专 讜诪讻诇 诪拽讜诐 讬专讗讛 砖讗诐 讬砖 讘讛 诪拽讜诪讜转 讬讚讜注讬诐 讻诇 讗讞讚 专砖讗讬 诇讗住讜专 讗转 诪拽讜诪讜 讜诇讗 讛转讬专讜 讗诇讗 讘讚讘专讬诐 讛砖讜讬诐 诇讻诇诐 讜讗注"驻 砖讙讚讜诇讬 爪专驻转 砖讛讝讻专谞讜 讻转讘讜讛 讗祝 讘砖诪拽讜诪讜转讬讛 讬讚讜注讬诐 诇讗 讬专讗讛 讻谉 讗诇讗 讻诇 讗讞讚 谞注砖讛 讘注诇 讛讘讬转 讘砖诇讜 讜讻谉 讗诐 讛讬讛 住驻专 转讜专讛 砖诐 砖诇讗 讛讜拽讚砖 专砖讗讬诐 讛讘注诇讬诐 诇讗住专讛 讗讜 砖讛讜讗 谞讗住专 诪讗诇讬讜 诇讻诇 讛诪讜讚专 诪诪谞讜 讗诇讗 讗诐 讻谉 讛讜讗 诪谞讛讙 讛注讬专 诇拽专讜转讛 诪讜拽讚砖转 讘讛谞讞转讛 住转诐 讘讘讬转 讛讻谞住转 讜讗祝 讘讝讛 诪拽讜诐 讗专讜谉 讗讬谞讜 诪谉 讛诪讚讛 讗诇讗 砖讜讛 讛讜讗 诇讻诇诐 讜讻谉 讚专讬住转 讛专讙诇 砖讘讛 讜讘讘讬诪转讛 讜讘专讞讜讘讜转讬讛 讜讘讻诇 注谞讬谉 讻诇诇讬 砖讘讛 讜讻谉 砖谞讬诐 砖讛讬讜 砖讜转驻讬谉 讘诪拽讜诐 讗讞讚 讘讘讬转 讛讻谞住转 讗讬谉 讝讛 讗讜住专 讞诇拽讜 注诇 讝讛 砖讛专讬 讗讬谞讜 专讗讜讬 诇讬讞诇拽 讛讗 讗诐 砖谞讬讛诐 砖讜转驻讬谉 讘砖谞讬 诪拽讜诪讜转 讬专讗讛 砖讬讻讜诇讬谉 讛诐 诇讗住讜专 讝讛 注诇 讝讛 砖讛专讬 专讗讜讬讬谉 讛诐 诇讬讞诇拽 讗诇讗 砖讗祝 讘砖讜转驻讬谉 讘诪拽讜诐 讗讞讚 讗谞讬 讞讜讻讱 诇讛讞诪讬专 诪爪讚 砖谞诪爪讗 讘讬砖讬讘转讜 诪砖转诪砖 讘讻诇讜 讘讬讞讚 讜讗讬谉 讘讜 讛讬转专 诪讞诪转 讘专讬专讛:



讜讙讚讜诇讬 讛诪讞讘专讬诐 住转诪讜 诇谞讜 讗转 讛讚讘专讬诐 讜诇讗 注讜讚 讗诇讗 砖讛诐 驻住拽讜 砖讻诇 砖讗讬谉 讘讛 讚讬谉 讞诇讜拽讛 讗讬谉 讬讻讜诇讬谉 诇讗住讜专 讝讛 注诇 讝讛 讜注诐 讻诇 讝讛 驻住拽讬 砖讘讬转 讛讻谞住转 谞讗住专转 讜讬专讗讛 讟注诐 诇讚讘专讬讛诐 诪驻谞讬 砖讗讬谉 讘专讬专转讛 讙诪讜专讛 砖讗讬谉 讗讚诐 谞诪诇讱 诇讞诇讜拽 讘讛 讘砖讜诐 讚讘专 诪讗讜转诐 讛砖讜讬诐 诇讻诇 讗诇讗 砖诪讻诇 诪拽讜诐 住讜讙讬转 讛讙诪专讗 讗讬谞讛 诪讜讻讞转 讻谉 讜诇讚讘专讬讛诐 诪讬讛讗 转拽谞转诐 讘砖讬讻转讘讜 讞诇拽诐 诇谞砖讬讗 讗讜 诇讗讞讚 诪讙讚讜诇讬讛诐 讗讜 诇诪讬 砖讬专爪讜 砖讬讝讻讛 诇讜 注诇 讬讚讬 讗讞专 讗注"驻 砖讛讜讗 诇讗讞专 讛谞讚专 讜谞专讗讛 讻诪讻讜讬谉 诇讻讱 讻诪讜 砖谞讘讗专 诇诪讟讛 讜讻讘专 讛拽讚诪谞讜 诇讘专专 注谞讬谞讬 诪砖谞讛 讝讜 讜住讜讙讬讗 砖诇讛 讘砖诇讬砖讬 砖诇 讘转专讗 讗诇讗 砖诇讗 驻讟专谞讜 讗转 讛注讬拽专 诪驻谞讬 讛讟驻诇:



拽爪转 诪驻专砖讬诐 讻转讘讜 砖讗讬谉 讛讘注诇 讬讻讜诇 诇讗住讜专 注诇 讞讘讬专讜 谞讻住讬 讗砖转讜 砖讗注"驻 砖驻讬专讜转讬讛谉 砖诇讜 拽谞讬谉 驻讬专讜转 诇讗讜 讻拽谞讬谉 讛讙讜祝 讚诪讬 讗讘诇 讬讻讜诇 讛讜讗 诇讗住专诐 讘砖诇讬讞讜转讛 讜讻谉 讻诇 讗讚诐 讬讻讜诇 诇注砖讜转 砖诇讬讞 诇讗住讜专 谞讻住讬讜 注诇 讞讘讬专讜 讘砖诇讬讞讜转讜 砖砖诇讜讞讜 砖诇 讗讚诐 讻诪讜转讜:



讛诪砖谞讛 讛砖谞讬讛 讜讛讻讜谞讛 讘讛 诇讘讗专 注谞讬谉 讛讞诇拽 讛砖谞讬 讜讛讜讗 砖讗诪专 讛诪讜讚专 讛谞讬讬讛 诪讞讘讬专讜 讜讬砖 诇讜 砖诐 诪专讞抓 讜讘讬转 讛讘讚 诪讜砖讻专讬诐 讘注讬专 讗诐 讬砖 诇讜 讘讛诐 转驻讬砖转 讬讚 讗住讜专 讜讗诐 讗讬谉 诇讜 讘讛谉 转驻讬砖转 讬讚 诪讜转专 诪讘讜讗专转 诇专"诐:



讗诪专 讛诪讗讬专讬 讛诪讜讚专 讛谞讗讛 诪讞讘讬专讜 讜讬砖 诇讜 诪专讞抓 讜讘讬转 讛讘讚 诪讜砖讻专讬诐 讘注讬专 讬砖 诇讜 转驻讬住转 讬讚 讗住讜专 讗讬谉 诇讜 转驻讬住转 讬讚 诪讜转专 专"诇 砖专讗讜讘谉 砖讛讚讬专 砖诪注讜谉 诪谞讻住讬讜 讜谞诪爪讗 砖诪注讜谉 诪讜讚专 讜讗住讜专 讘谞讻住讬 专讗讜讘谉 讜讛讬讜 诇讜 诇专讗讜讘谉 讛诪讚讬专 诪专讞抓 讜讘讬转 讛讘讚 诪讜砖讻专讬谉 讘注讬专 讘讬讚 讗讞专 讜讛讜讗 讛讚讬谉 诇讘讬转 讜砖讚讛 讗讜 讻专诐 讗诐 讬砖 诇讜 诇诪讚讬专 讘讛诐 转驻讬住转 讬讚 专"诇 砖讛砖讗讬专 诇注爪诪讜 砖讜诐 讝讻讜转 诇讻诇 讝诪谉 讛砖讻讬专讜转 讘讗讜转讜 拽专拽注 讗住讜专 讜讗诐 诇讗讜 诪讜转专 讗注"驻 砖讛讙讜祝 砖诇 诪讚讬专 砖诪讗讞专 砖诇讗 讛砖讗讬专 诇注爪诪讜 砖讜诐 讝讻讜转 诇讻诇 讝诪谉 砖讻讬专讜转讜 讛专讬 讛讜讗 诇注谞讬谉 讝讛 讻砖诇 砖讜讻专 讜讗讬谞讜 讬讻讜诇 诇讗住专讛 讜讛讜讗 讛讚讬谉 砖讗讬谞讜 讬讻讜诇 诇讗住专讛 注诇 讛砖讜讻专 讜讻谉 讛诇讻讛 砖讛砖讻讬专讜转 拽谞讬谉 讛讜讗 讜诇讗 讛砖注讘讜讚 砖讛砖注讘讜讚 讛讜讗 讬讻讜诇 诇住诇拽讜 讘讝讜讝讬 诪讛 砖讗讬谉 讻谉 讘砖讻讬专讜转 讜砖讗专 讛拽谞讬谞讬诐 讜讻谉 砖讬讻讜诇 诇讛砖讗讬诇 讜诇讛砖讻讬专 讗诇讗 诪讛拽讚砖 讜诇讚注转 拽爪转 讬讻讜诇 诇讛拽讚讬砖 讝讻讜转讜 讻诪讜 砖讘讬讗专谞讜 讘讞诪讬砖讬 砖诇 讻转讜讘讜转 讜讻诇 砖讻谉 讗诐 讛拽讚讬诐 诇讜 讗转 讛砖讻专:



讜讬砖 砖讜讗诇讬诐 讜讛诇讗 讗诪专讜 讘注专讻讬谉 驻专拽 讛讗讜诪专 诪砖拽诇讬 讛诪砖讻讬专 讘讬转 诇讞讘讬专讜 讜讛拽讚讬砖讜 讛讚专 讘讜 诪注诇讛 砖讻专 诇讛拽讚砖 讜讛拽砖讜 讘讛 讜讛讬讻讬 讚讬讬专 讘讛 讘诪注讬诇讛 拽讗讬 讜讻讬讜谉 讚诪注诇 谞驻拽 讗讬讙专讗 诇讞讜诇讬谉 讜驻专砖讜讛 讘讗讜诪专 诇讻砖讬讘讜讗 砖讻专讜 讬拽讚砖 讜诇讚注转 专' 诪讗讬专 砖讗诪专 讗讚诐 诪拽讚讬砖 讚讘专 砖诇讗 讘讗 诇注讜诇诐 讜讗注"驻 砖诪砖诪讜注讛 讝讜 砖诇讗 讻讛诇讻讛 砖讛专讬 讗讬谉 诪注讬诇讛 讘拽专拽注讜转 专"诇 砖讗诐 讛拽讚讬砖 讘讬转 讘谞讜讬 讛讚专 讘讜 诇讗 诪注诇 诪讻诇 诪拽讜诐 诇诪讚谞讜 讛讬诪谞讛 砖讛诪砖讻讬专 讬讻讜诇 诇讛拽讚讬砖 讜讛讜讗 讛讚讬谉 诇讗住专讛 讘谞讚专 讜转讬专爪讜 讘转讜住驻讜转 砖讝讜 砖诇 注专讻讬谉 讘诪拽讚讬砖 讘讬转 讝讛 讘驻专讟 讜讻谉 讘讻讗谉 讗诐 讛砖讻讬专 讘讬转 讜讗住专讜 讘驻专讟 谞讗住专 讗讘诇 讻砖讗住专 讛谞讬讬转讜 注诇讬讜 讚专讱 讻诇诇 讗讬谉 讚注转讜 注诇 诪讛 砖讛讜砖讻专 讜诇驻讬 讚专讻讱 诇诪讚转 诇砖讬讟讛 讝讜 砖讝讜 砖讗诪专讜 讘砖诇讗 讛砖讗讬专 诇注爪诪讜 转驻讬住转 讬讚 砖诪讜转专 讚讜拽讗 讻砖讛讬讛 诪讜砖讻专 拽讜讚诐 讛谞讚专 讗讘诇 讗诐 讛砖讻讬专讜 诇讗讞专 讛谞讚专 讗住讜专 砖讗讬谉 讛砖讻讬专讜转 讚讜诪讛 诇诪讻专 砖讗诪专讜 注诇讬讜 拽讜谞诐 讘讬转讬 注诇讬讱 讜诪讻专讜 诪讜转专 砖讛诪讜讻专 讗讬谉 诇讜 讘讙讜祝 讛拽专拽注 讻诇讜诐 讜讗讬谉 砖诪讜 注诇讬讜 讗讘诇 讝讛 讛讜讗讬诇 讜讻讘专 讞诇 注诇讬讜 讗讬住讜专 讘砖注转 讛谞讚专 讻诇 砖讛砖讻讬专讜 讗讞专 讻讱 讗讬谉 讗讬住讜专讜 诪住转诇拽 注诇 讬讚讬 讛砖讻讬专讜转 砖讛专讬 注讚讬谉 砖诪讜 注诇讬讜 讛讗 讘砖讛砖讻讬专讜 讻讘专 谞诪爪讗 砖讘砖注转 讛谞讚专 诇讗 讞诇 注诇讬讜 讗讬住讜专 讗诇讗 讗诐 讻谉 讛讚讬专讜 诪诪谞讜 讘驻专讟 诇讚注转 讛转讜住驻讜转 讜讻诇 讛诪讚讬专 谞讻住讬讜 住转诐 讗讬谉 讚注转讜 注诇 诪讛 砖讛讜砖讻专 讻讘专:



讜讬砖 诪驻专砖讬诐 砖讗讬谉 讛拽讜谞诐 讞诪讜专 讻讛拽讚砖 砖讻诇 诇讙讘讬 拽讜谞诐 讗诇诪讜讛 专讘谞谉 诇砖注讘讜讚讬讛 讚砖讜讻专 讜讗讬谉 讬讻讜诇 诇讗住讜专 注诇讬讜 讛讜讗讬诇 讜讛讬讜 讞讜诇讬谉 诇讻诇 讛注讜诇诐 讜讻诪讜 砖讗诪专讜 讗诇诪讜讛 专讘谞谉 诇砖注讘讜讚讬讛 讚讘注诇 讜讻谉 讘驻专拽 讛诪讚讬专 讗诪专讜 讻讬讜谉 讚诪砖注讘讚 诇讛 讛讬讻讬 诪爪讬 诪讚专 诇讛 讗讘诇 讻砖诪拽讚讬砖讜 诇讙诪专讬 讛拽讚砖 转讜驻砖 讘讜 讜讻谉 讛讜专讜 诇诪注砖讛 诪讙讚讜诇讬 讛专讘谞讬诐 讘爪专驻转 诇砖讬讟转诐 讻诇 砖讗讬谉 转驻讬住转 讬讚 讘讛 诇诪砖讻讬专 讗讬谞讜 讬讻讜诇 诇讗住专讛 讗讘诇 讬讻讜诇 讛讜讗 诇讛拽讚讬砖讛 讘讻诇诇 讜讗诐 讬砖 诇讜 转驻讬住转 讬讚 讬讻讜诇 讗祝 诇讗住专讛 讜讻谉 讻转讘讜 砖讛砖讜讻专 诇诪砖讻讬专 诪讬讛讗 讗讬谞讜 讬讻讜诇 诇讗住讜专 讻诇诇 讜讗讬谞讬 讬讜讚注 讗诐 讗诪专讜讛 讗祝 讘砖讗讬谉 诇诪砖讻讬专 讘讛 转驻讬住转 讬讚 讗诐 讚讜拽讗 讘砖讛砖讗讬专 讘讜 诇注爪诪讜 转驻讬住转 讬讚 讜砖诪讗 转讗诪专 讗讞专 砖讬讻讜诇 诇讛拽讚讬砖讛 讗祝 讘砖诇讗 讛砖讗讬专 诇注爪诪讜 转驻讬住转 讬讚 诇诪讛 讗诪专讜 砖讚讛 讝讜 砖诪砖讻谞转讬 诇讱 诇讻砖讗驻讚谞讛 转拽讚讜砖 拽讚砖讛 讛讜讗讬诇 讜注讻砖讜 讘讬讚讜 诇驻讚讜转讛 讜讛专讬 讗祝 拽讜讚诐 驻讚讬讜谉 讬讻讜诇 诇拽讚砖讛 讗讬谞讜 讻谉 砖讘讜讚讗讬 讻诇 砖诪砖讻谞讛 讻讘专 讘讗讜 诇讬讚讜 讛诪注讜转 讜讗讬谞讜 讬讻讜诇 诇讛拽讚讬砖 诪讛 砖讻谞讙讚 讞讜讘讜 讗讘诇 诪讛 砖讛讜讗 讬转专 诪讻谞讙讚 讞讜讘讜 讬讻讜诇 讛讜讗 诇讛拽讚讬砖讜 诪注讻砖讬讜 讜讻诪讜 砖讘讬讗专谞讜 讘诪爪讬注讗 驻专拽 谞砖讱 讘诪专讬 讘专 专讞诇 讚诪砖讻讬谉 诇讬讛 讙讜讬 讛讛讜讗 讘讬转讗 讜讛讚专 讝讘谞讗 讜讻讜' 讗讘诇 讛砖讻讬专讜转 住转诪讜 诇讗 谞驻专注 讘砖注转 讛拽讚砖讜 讜讬讻讜诇 诇讛拽讚讬砖 讜讛讜讗 砖驻专砖讜 讘转诇诪讜讚 讛诪注专讘 砖讗诐 拽讚诐 砖讜讻专 讜谞转谉 砖讻专讜 诇诪砖讻讬专 诪讜转专 讻诇讜诪专 砖讗讬谉 讛讛拽讚砖 讗讜住专 讘讻谞讙讚 诪讛 砖驻专注:



讜诇注谞讬谉 转驻讬住转 讛讬讚 砖讛讝讻专谞讜 砖讗诇讜 讘讙诪专讗 讛讬讻讬 讚诪讬 转驻讬住转 讬讚 讜驻专砖讜 讘讛 诇诪讞爪讛 诇砖诇讬砖 讜诇专讘讬注 讻诇讜诪专 讘诪专讞抓 讜讘讬转 讛讘讚 砖讗讬谞讜 诪砖讻讬专诐 诇讙诪专讬 讗诇讗 砖讬砖转讚诇 讛砖讜讻专 讘讟专讞讜 讜注诪诇讜 讜讛讜爪讗讜转讬讜 讜讬转谉 诇讜 诪谉 讛讘讗 诇讬讚讜 诪讞爪讛 讗讜 砖诇讬砖 讗讜 专讘讬注 讗讘诇 讘讘爪讬专 诪讬讛讗 专"诇 驻讞讜转 诪专讘讬注 诇讗 讛讜讬 转驻讬住转 讬讚 讜诪讜转专 讜讗讘讬讬 讗诪专 讚讗驻讬诇讜 讘讘爪讬专 诪讛讻讬 讗住讜专 讗诇讗 讗诐 讻谉 讛砖讻讬专讜 诇讜 讘诪住 讬讚讜注 讜讛讜讗 讛拽专讜讬 讻讗谉 讟住拽讗 砖讝讛讜 砖讻讬专讜转 诪讜讞诇讟转 讜讛诇讻讛 讻讗讘讬讬 砖讻诇 砖讗讬谞讜 砖讻讬专讜转 诪讜讞诇讟 讗驻讬诇讜 诇讗 讛砖讗讬专 讘讜 讗诇讗 讚讘专 诪讜注讟 转驻讬住转 讬讚 讛讜讗 讜讬砖 讙讜专住讬谉 讗讘诇 讘讘爪讬诐 诪讜转专 讜诪驻专砖讬谉 砖讻诇 砖讛砖讗讬专 诇注爪诪讜 讞诇拽 诪专讜讘讛 讘讙讜祝 讛拽专拽注 讛讜讗 转驻讬住转 讬讚 讗讘诇 讗诐 诇讗 讛砖讗讬专 诇注爪诪讜 讗诇讗 诪拽讜诐 诪讜注讟 专讗讜讬 诇讛注诪讚转 讘爪讬诐 诇讘讚 讜讛诐 讚驻讜住 讻诇讬 讞专住 讻砖诪转讞讬诇 讛讬讜爪专 诇注砖讜转诐 注诇 讛讚专讱 砖讛转讘讗专 讘诪爪讬注讗 驻专拽 谞砖讱 诪讜转专 砖讗讬谉 讝讛 讻诇讜诐 讜诇讗讘讬讬 讗驻讬诇讜 讘讘爪讬诐 讗住讜专 讛讜讗讬诇 讜讛砖讗讬专 讻诇讜诐 讘讙讜祝 讛拽专拽注 讜讗讬谉 拽专讜讬 砖讻讬专讜转 讗诇讗 讘诪拽讘诇 讘讟住拽讗 讜诇讗讬讝讜 砖讟讛 砖转专爪讛 讛诇讻讛 讻讗讘讬讬:



讝讛讜 讘讬讗讜专 讛诪砖谞讛 讜讻讜诇讛 注诇 讛讚专讱 砖讘讬讗专谞讜讛 讛诇讻讛 讛讬讗 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:





转讜住驻讜转 专讬"讚

讜砖谞讬讛谉 讗住讜专讬谉 诇讛注诪讬讚 专讬讞讬讬诐 讜转谞讜专 讜诇讙讚诇 转专谞讙讜诇转 驻讬' 讚讜拽讗 讚专讬住转 讛专讙诇 砖讛讬讗 讗专注讬 砖专讬 专' 讗诇讬注讝专 讗讘诇 讗诇讛 砖讛谉 转砖诪讬砖谉 拽讘讜注讬谉 诇讗 砖专讬 讚讻讜诇讬 讛讗讬 诇讗 住诪讻讬' 讗讘专讬专讛:



讗讗"讘 讚谞讚专 讛讜讗 讛讬讬谞讜 讚讻讜驻讬谉 讻讜' 驻讬' 讜讗讬谉 诇驻专砖 诪转谞讬' 讛讻讬 讻讜驻讬谉 讗转 讛谞讜讚专 砖诇讗 讬讛谞讛 讞讘专讜 诪谞讻住讬' 讚讛讬讬谞讜 讛诪讚讬专 诇诪讻讜专 讞诇拽讜 砖讛讜讗 讙讜专诐 讗讬住讜专 注诇 讞讘专讜 诪驻谞讬 砖讛讜讗 讗讜诪专 讗谞讬 讗讬谞讬 讗住讜专 诇讬讻谞住 诇诪讛 讗诪讻讜专 讞诇拽讬 讜讗讬谉 讻讜驻讬谉 讗诇讗 谞诪讬 砖讛讜讗 讗住讜专 诇讬讻谞住 砖讗诇 讬讘讜讗 诇讬讚讬 讗住讜专 讜讗讬 讘讚讗讚专讬' 讞讘专讬' 诪讬谞住 讗谞讬住 讜讗诪讗讬 讻驻讬谞谉 诇讬' 讗诇讗 讘注"讻 讘注诇 讻专讞讱 讘谞讚专 讗讬讛讜:



驻讬住拽讗 讛诪讜讚专 讛谞讗讛 诪讞讘讬专讜 讜讬砖 诇讜 砖诐 诪专讞抓 讻讜' 驻讬' 讗诐 讬砖 诇讜 转驻讬住转 讬讚 讘诪讞专抓 讜讘讘讬转 讛讘讚 讗住讜专 诇专讞讜抓 讜诇讟讞讜谉 砖诐 讗驻讬' 讘砖讻专 讻讬讜谉 砖讛诪专讞抓 讜讘讬转 讛讘讚 砖诇讜 讚住转诐 拽转谞讬 讗住讜专 讚诪砖诪注 讘讬谉 讘讞谞诐 讘讬谉 讘砖讻专 讚讗驻讬诇讜 讘砖讻专 谞诪讬 讛谞讗讛 讛讬讗 讞砖讜讘讛 讗爪诇 讛诪讜讚专 讻讚驻专讬砖讬转 讘驻拽讬专拽讗 讚诇注讬诇 讗讘诇 讘讘爪讬诐 诪讜转专 驻讬' 讻讙讜谉 砖砖讻专讜 砖诇 讛讬讜诐 讘讻讱 讘爪讬诐 讜诪驻谞 讬 砖讚专讱 讛专讜讞爪讬诐 讛讬' 诇讬转谉 讘爪讬诐 讘砖讻专谉 谞拽讟 讘爪讬诐 讜讻讬讜谉 砖砖讻诇 讛讬讜诐 讛砖讻讬专讜 诇讗讞专 砖讜讘 诇讗 讛讜讬 诪专讞抓 砖诇 诪讚讬专 讘讗讜转讜 讛讬讜诐 砖讛专讬 讛讜讗 谞住转诇拽 诪诪谞讜 讗讜转讜 讛讬讜诐 讘讗讜转讜 讛砖讻专 砖拽爪讘 注诪讜:





砖讬讟讛 诪拽讜讘爪转

讜砖谞讬讛诐 讗住讜专讬谉 诇讗讜 讚讜拽讗 讚讗住讜专讬谉 讛讜讛 诇讬讛 诇诪讬转谞讬 讚驻砖讬讟讗 讚砖谞讬讛诐 专讜爪讛 诇讜诪专. 讛专讗"诐 讝"诇. 诪诇讛注诪讬讚 专讞讬诐 砖讛爪专讬讻讬诐 诇转谞讜专 讜诇专讞讬诐 讘讗讬诐 砖诐 讜谞讜转谞讬诐 诇讜 砖讻专 讜驻注诪讬诐 讘讗讬诐 讛专讘讛 讜诪诪诇讗讬诐 讞诇拽讜 讜讞诇拽 讞讘专讜 讜谞诪爪讗 谞讛谞讛 诪讞诇拽 讞讘专讜 讛讬诇讻讱 讗讬谉 诇讛转讬专讜 诪讟注诐 讘专讬专讛. 讜诪诇讙讚诇 转专谞讙讜诇讬诐 砖诪转驻砖讟讬诐 讘讻诇 诪拽讜诐 讘讞爪专 讗谞讛 讜讗谞讛 讜讗讬谉 诇讛转专 诪讟注诐 讘专讬专讛 砖讛专讬 讗讬谞讜 专讗讜讬 诇讬讞诇拽 讻讚专讱 砖讛讜诇讻讬谉 讛转专谞讙讜诇讬诐. 砖讟讛.  
讜讝讛 诇砖讜谉 讛专讗"诐 讝"诇: 诇讛注诪讬讚 专讞讬诐 讜转谞讜专 讗驻讬诇讜 诇专讘讬 讗诇讬注讝专 讘谉 讬注拽讘 讚驻注诪讬诐 讚讘谞讬 讗讚诐 讛讘讗讬诐 砖诐 诇讟讞讜谉 讜诇讗驻讜转 诪诪诇讗讬谉 讬讜转专 诪讞诇拽讜 讜讗驻讬诇讜 诪注诪讬讚 讞讘专讜 讻诪讜讛讜 讗住讜专 诪讟注诐 砖驻讬'. 讜诪诇讙讚诇 转专谞讙讜诇讬谉 砖诐 砖诪转驻砖讟讬谉 讘讞爪专 讗谞讛 讜讗谞讛 讜讘讚专讱 讛讬诇讜讻谉 讗讬 讗驻砖专 诇讞诇讜拽. 讜诇讗 谞讛讬专讗 讚讗诐 讻谉 讙诐 讛讜讗 诇专讘讬 讗诇讬注讝专 诇讗 讬诇讱 讗谞讛 讜讗谞讛 诪讟注诐 讝讛. 讜讬砖 诪驻专砖讬诐 诪讟注诐 砖讛转专谞讙讜诇讬谉 讛讜诇讻讬谉 讘讻诇 诪拽讜诐 (讛诐) 讙诐 讘转讜讱 讘讬转讜 讜讗讜讻诇讬谉 驻讬专讜转 讘讬转讜 讜讙诐 诇驻注诪讬诐 诪爪讜讬讬谉 驻讬专讜转 讞讘讬专讜 讘讞爪专. 讜讛讻讬 诪讜讻讬讞 讘转讜住驻转讗 讚拽讗诪专 讻砖诐 砖讗住讜专 诇讙讚诇 讘讞爪专 转专谞讙讜诇讬谉 讻讱 讗住讜专 诇讙讚诇 讘讛诪讛 讚拽讛 讗诇讗 讟注诪讗 诪砖讜诐 讚讗讬谞讜 讬讻讜诇 诇砖诪专谉 砖诇讗 讬诇讻讜 讗讞专 诪讝讜谞讜转讬讛谉 讗驻讬诇讜 讘讘讬转 讞讘讬专讜. 讛专讗"诐 讝"诇. 


讛讬讛 讗讞讚 诪讛诐 诪讜讚专 讜讻讜'. 诇讗 讝讜 讗祝 讝讜 拽转谞讬 诇讗 诪讬讘注讬讗 讻砖砖谞讬讛诐 诪讜讚专讬诐 讚讬砖 诇讛讞诪讬专 讘注讘专讛 砖谞讬讛诐 讗住讜专讬谉 讗诇讗 讗驻讬诇讜 讘讞讚 谞诪讬 讗住讜专. 讜讬砖 诪驻专砖讬诐 讚诪砖讜诐 住讬驻讗 谞拽讟讛 讚讻讜驻讬谉 讛谞讜讚专 诇诪讻讜专 讞诇拽讜 讗诐 专爪讛 讞讘讬专讜 诇拽谞讜转 讜讛讗住讜专 专讗讜讬 诇讻驻讜转 讬讜转专 诪驻谞讬 砖讬砖 诇讜 诇讬讝讛专 砖诇讗 讬讘讗 诇讬讚讬 讛谞讗讛 砖驻注诪讬诐 讬讛讬讛 砖讜讙讙. 讜讘讙诪专讗 诪讜拽讬 诇讛 讘讞爪专 砖讗讬谉 讘讛 讚讬谉 讞诇讜拽讛. 讗诪谞诐 讘砖谞讬讛诐 讗住讜专讬谉 诇注讬诇 诇讗 砖讬讬讱 讟注诐 讝讛 讜诇讻谉 讗讬谉 讻讜驻讬谉 讚讛讬 诪讬谞讬讛讜 谞讻讜祝 讜诪讻诇 诪拽讜诐 爪专讬讱 讛讜讗 诇诪讻讜专 讘驻讞讜转 讻讚讗诪专讬谞谉 诇注讬诇 讘驻专拽 讗讬谉 讘讬谉. 讛专讗"诐 讝"诇. 


讜讻讜驻讬谉 讗转 讛谞讜讚专 砖讬诪讻讜专 讗转 讞诇拽讜. 专讘谞谉 拽转谞讬 诇讛 讚讗诪专讬 讗住讜专 诇讬讻谞住 讛讬诇讻讱 讻讜驻讬谉 讗讜转讜 诇诪讻讜专 讗转 讞诇拽讜 讻讚讬 砖诇讗 讬讘讗 诇讬讚讬 诪讻砖讜诇. 讗讜 讬转讻谉 诇讜诪专 讚讗驻讬诇讜 专讘讬 讗诇讬注讝专 诪讜讚讛 讘讛讗 讙讝讬专讛 砖诪讗 讬讻谞住 诇转讜讱 讗专讘注 讗诪讜转 砖诇 驻转讞 讞讘讬专讜 讜诇讗 讬转谉 讗转 讚注转讜 诪讗讞专 砖讛讜讗 诪讜转专 诇讬诇讱 讘讞爪专 讗诇讬讘讗 讚专讘讬 讗诇讬注讝专. 讛专讬"抓 讝"诇. 


讜诇驻讜诐 诪讗讬 讚讗讜拽讬诪谞讗 讘讙诪专讗 讚讘讞爪专 讚讗讬谉 讘讛 讚讬谉 讞诇讜拽讛 驻诇讬讙讬 讜驻讬专砖 专讘讬谞讗 讘驻专拽 砖讜专 砖谞讙讞 讗转 讛驻专讛 讚讘讗讬谉 讘专讬专讛 讜讘讬砖 讘专讬专讛 驻诇讬讙讬 讻诇讜诪专 讚讻讬讜谉 砖讗讬谉 讘讛 讚讬谉 讞诇讜拽讛 讜讗讬 讗讬驻砖专 诇讞诇讜拽 讛讜讘专专 讛讚讘专 讚诪注讬拽专讗 注诇 讚注转 讻谉 谞砖转转驻讜 讘讛 砖讬讛讗 讻诇 讗讞讚 讞诇拽讜 拽谞讜讬 诇讞讘专讜 诇讚专讬住转 讛专讙诇 讻诪讜 砖讗讻转讜讘 讘讙诪专讗 讘住讬讬注转讗 讚砖诪讬讗 讗诐 讻谉 讛讗 讚砖专讬 专' 讗诇讬注讝专 讘谉 讬注拽讘 讗驻讬诇讜 诇讗讞讚 诪谉 讛砖讜拽 诇讬讻谞住 讘讜 诪砖讜诐 讟注诪讗 讚讘砖诇 讞讘讬专讱 讗谞讬 谞讻谞住 诪住转讘专讗 诇讬 讚讚讜拽讗 讻砖讛讜讗 谞讻谞住 讗爪诇 讝讛 讛砖谞讬 讘讬谉 砖讛讜讗 爪专讬讱 诇讘注诇 讛讘讬转 讘讬谉 砖讘注诇 讛讘讬转 爪专讬讱 诇讜 讜讻讜'. 讻讻转讜讘 讘讛专"谉 讝"诇. 


讙诪专讗 转讗 砖诪注 讛讬讛 讗讞讚 诪讛诐 诪讜讚专 讛谞讗讛 讜驻诇讬讙讬 讜拽讗 住诇拽讗 讚注转讬谉 讘诪讜讚专 讚讜拽讗 拽讗诪专 讻诇讜诪专 砖讛讚讬专讜 讞讘讬专讜. 讜讗"转 讜讛讬讻讬 住诇拽讗 讚注转讬谉 讚诪讜讚专 诪诪砖 拽讗诪专 讜讛讗 拽转谞讬 住讬驻讗 讻讜驻讬谉 讗转 讛谞讜讚专 讜讗讬 诪讜讚专 讛讜讗 讛讬讻讬 拽专讬 诇讬讛 谞讜讚专. 讜讬"诇 讚砖诪讗 讛讜讛 住诇拽讗 讚注转讬谉 讚专讬砖讗 讚讜拽讗 讜住讬驻讗 诇诪讜讚专 拽专讬 谞讜讚专 诇驻讬 砖讛谞讚专 注诇讬讜. 讘谞诪讜拽讬 讛专讘 诪讜专讬 专讘讬谞讜 讬讜谞讛 讝"诇. 讛讻讬 谞诪讬 诪住转讘专讗 讚拽转谞讬 住讬驻讗 讻讜驻讬谉 讗转 讛谞讜讚专 讜讻讜'. 拽砖讬讗 诇讬 讚讬诇诪讗 诇注讜诇诐 讚讗讚专讜讛 讜诪讗讬 讻讜驻讬谉 讗转 讛谞讜讚专 讛诪讚讬专 讚讻讬讜谉 砖讗住专 讛谞讗转讜 注诇 讞讘讬专讜 讜讞讘专讜 诪注讜讻讘 注诇 讬讚讜 诪诇讬讻谞住 讘讞爪专讜 砖诇 注爪诪讜 讻讜驻讬谉 讗转 讛诪讚讬专 砖讬诪讻讜专 讞诇拽讜 讻讚讬 诇讛转讬专 讗转 讛诪讜讚专 诇讬讻谞住 讘讜. 讜讻谉 驻讬专砖讜讛 讘讬专讜砖诇诪讬 讚讗讬转诪专 讛转诐 讘转讜讱 砖诇讬 讗谞讬 谞讻谞住 讗讬谞讬 谞讻谞住 讘转讜讱 砖诇讱 讜讗讬转诪专 讻讜驻讬谉 诇讗 注诇 讛讚讗 讗讬转诪专 讗诇讗 注诇 讛讚讛 讻讜驻讬谉 讗转 讛谞讜讚专 砖讬诪讻讜专 讗转 讞诇拽讜 讘讗讜诪专 讛谞讗转讬 注诇讬讱 讗讘诇 讘讗讜诪专 讛谞讬讬转讱 注诇讬 诇讗 讘讚讗. 讜讬"诇 讚诇讗 诪讬住转讘专讗 诇讛讜 诇讘注诇 讛讙诪专讗 砖谞讻讜祝 讗讚诐 诇诪讻讜专 讗转 砖诇讜 诪讞诪转 砖讛讜讗 讗讜住专讜 注诇 讞讘专讜. 讜注讜讚 讬砖 诇讜诪专 讚谞讜讚专 诇砖讜谉 注讜诪讚 讛讜讗 讜诇讗 诪砖诪注 诇讛讜 讗诇讗 讗讜 讘诪讬 砖讗讜住专 注爪诪讜 讗讜 讘诪讬 砖谞讗住专 讜讗驻讬诇讜 注诇 讬讚讬 讞讘专讜 讗讘诇 讘诪讬 砖讛讜讗 诪讚讬专 讗转 讗讞专讬诐 诇讗 砖讬讬讱 讘讬讛 诇砖讜谉 注讜诪讚 讗诇讗 诇砖讜谉 讬讜爪讗 讜诪讚讬专 拽专讬 诇讬讛 讜诇讗 谞讜讚专. 讜讛专诪讘"诐 住诪讱 注诇 讬专讜砖诇诪讬 讜驻住拽 讻谉 砖诇讗 讻住讜讙讬讬转 讛讙诪专讗 砖诇谞讜 讜讝讜 讗讞转 诪谉 讛讛砖讙讜转 砖讛砖讬讙 注诇讬讜 讛专讗讘"讚 讝"诇 讚讗谞谉 诇讗 住诪讻讬谞谉 讗诇讗 讗讙诪专讗 讚讬诇谉. 讛专砖讘"讗 讝"诇. 


讛讬讬谞讜 讚拽转谞讬 讻讜驻讬谉 砖驻砖注 讜讬砖 讚讬谉 诇拽讜谞住讜. 讗诪讗讬 讻讜驻讬谉 诪讛 讞讟讗 讜讘砖讘讬诇 砖诇讗 讬注讘讜专 讗讬谉 住讘专讗 诇拽谞住讜 讻讬讜谉 砖诇讗 驻砖注 讜注讜讚 讗诐 讻谉 讛诪讚讬专 谞砖讻专 讜谞诪爪讗 砖讻诇 砖讜转祝 讬讻讜诇 讞讘讬专讜 诇讻讜祝 诇诪讻讜专 讞诇拽讜. 讛专讗"诐 讝"诇. 


讗诪讗讬 讻讜驻讬谉 讗讜转讜 诪讬谞住 讗谞讬住. 讜讛讻讬 拽讬讬诪讗 诇谉 讚讗讬谉 讻讜驻讬谉 讗转 讛诪讜讚专 诇驻讬 砖讛讜讗 讗谞讜住 讜讻谉 讗讬谉 讻讜驻讬谉 讗转 讞讘讬专讜 诇诪讻讜专 讗转 讞诇拽讜 讗诇讗 讗诐 讛讬讛 讛诪讚讬专 谞讚专谉 讻诇讜诪专 砖讛讚讬专 讗转 讞讘专讜 砖谞讬 驻注诪讬诐 讜讻讚讗转诪专 讘讬专讜砖诇诪讬 讗讘诇 诪讬 砖诪讚讬专 讗转 注爪诪讜 拽讜谞住讬谉 讗讜转讜 诇诪讻讜专. 讛专砖讘"讗 讝"诇. 


讜讻转讘 专讘讬谞讜 讝"诇 讛讜讜 讘讛 专讘讜讜转讗 讘讛讚讬谉 砖诪注转讗 诪讗讬 拽讗 诪讬讘注讬讗 诇讛讜 转讬驻砖讜讟 诪讛讗 讚转谞谉 讛专讬谞讬 注诇讬讱 讞专诐 讜讗转 注诇讬 砖谞讬讛诐 讗住讜专讬谉 讜讗住讜专讬谉 讘讚讘专 砖诇 讗讜转讛 讛注讬专 讻诇讜诪专 讘讘讬转 讛讻谞住转 讜讘专讞讘讛 讜讘诪专讞抓 讜讻讜'. 讗祝 注诇 驻讬 砖讗讬谉 讘讛诐 讚讬谉 讞诇讜拽讛 讜讗诇讬讘讗 讚专讘谞谉 讚讗诇讜 诇专讘讬 讗诇讬注讝专 讘谉 讬注拽讘 讝讛 谞讻谞住 诇转讜讱 砖诇讜. 讜讗讬 住诇拽讗 讚注转讱 讘讛讚讬专讜 诪讜讚讜 诇讬讛 专讘谞谉 诇专讘讬 讗诇讬注讝专 驻讬专讜砖 讚诪讜转专讬谉 讛谉 讘讚讘专 讛诪砖讜转祝. 讛讗 讗诪讗谉 转专诪讬讬讗 驻讬专讜砖 讚讛讗 讗驻讬诇讜 专讘谞谉 诪讜讚讜 讚讻讬 讛讗讬 讙讜讜谞讗 诪讬砖专讗 砖专讬 讚讛谞讬 诪讚讬专讬谉 谞讬谞讛讜 讚拽讗诪专 诇讬讛 讛专讬谞讬 注诇讬讱 讞专诐. 讜驻专讬拽讜 讗讬讻讗 诇诪讬诪专 讻讬 拽转谞讬 砖谞讬讛诐 讗住讜专讬谉 讘讘讬转 讛讻谞住转 讗专讬砖讗 讚诪转谞讬转讬谉 拽讗讬 讚转谞谉 讛砖讜转驻讬谉 砖谞讚专讜 讛谞讗讛 讝讛 诪讝讛 讻诇讜诪专 讚拽讗 讗住专讬 讗讬谞讛讜 诪谞驻砖讬讬讛讜. 讜讻讬 拽转谞讬 讛专讬谞讬 注诇讬讱 讜讗转讛 注诇讬 讻诇讜诪专 讚拽讗 诪讚讬专 诇讞讘专讬讛 砖谞讬讛诐 讗住讜专讬诐 讘讚讘专 砖讬砖 讘讛 讚讬谉 讞诇讜拽讛 讜讘讻诇 讚讘专 诪讬讜讞讚 诇讻诇 讗讞讚 讜讗讞讚 讜诪讬诇讬 诪讬诇讬 拽转谞讬 讜讛讬讬谞讜 注讬拽专 讘注讬讬谉 讘谞讚专讜 驻诇讬讙讬 讗讘诇 讘讛讚讬专讜 诪讗讬 诪砖讜诐 讚讗讬讻讗 诇驻专讜砖讛 诇诪转谞讬转讬谉 诇讛讗讬 讗谞驻讗 讜诇讛讗讬 讗谞驻讗 讻诇讜诪专 讚讗住讜专讬谉 讘讘讬转 讛讻谞住转 讗讬驻砖专 讚拽讗讬 讗讛专讬谞讬 注诇讬讱 讞专诐 讜砖诪注转 诪讬谞讛 讚讗驻讬诇讜 讘讛讚讬专讜 讗住专讬 专讘谞谉 讗祝 注诇 讙讘 讚诪讬谞住 讗谞讬住 讗讜 讗讬驻砖专 讚诇讗 拽讗讬 讗诇讗 讗专讬砖 驻讬专拽讬谉 讚砖讜转驻讬谉 砖谞讚专讜 讛谞讗讛 讝讛 诪讝讛 讚讜拽讗 讚谞讚专讜 诪注爪诪谉 讗讘诇 讛专讬谞讬 注诇讬讱 讞专诐 讚讛讚讬专讜 讞讘讬专讜 讜讗讬讛讜 诇讗 拽讗 讗住专 诪讬讚讬 讗谞驻砖讬讛 讚拽转谞讬 砖谞讬讛诐 讗住讜专讬谉 讛讬讬谞讜 讚讜拽讗 讘讚讘专 砖讬砖 讘讜 讚讬谉 讞诇讜拽讛. 讜讛讗讬 驻讬专讜拽讗 诇讗 诪注诇讬 讚讜讚讗讬 讗住讬驻讗 拽转谞讬 诇讛 讻诇讜诪专 讛讗 讚拽转谞讬 讜讗住讜专讬谉 讘讘讬转 讛讻谞住转 讗住讬驻讗 讚讛专讬谞讬 注诇讬讱 讞专诐 讚住诇讬拽 诪讬谞讛 拽讗讬 讜诇讗 讗专讬砖讗 讚驻讬专拽讬谉. 讜注讜讚 讚讗讬 讛讜讛 爪专讬讱 讙诪专讗 诇诪讬转讬 住讻讬谞讗 讞专讬驻讗 讚诪驻住拽讗 诪转谞讬转讬谉 讻诇讜诪专 讜诇诪讬诪专讗 讚讛讗讬讱 住讬驻讗 讚讗住讜专讬谉 讘讚讘专讬诐 砖诇 讗讜转讛 讛注讬专 拽讬讬诪讗 讗专讬砖讗 讚驻专拽讬谉 讚谞讚专讜 讝讛 诪讝讛 讛讜讜 诪讬讬转讬 诇讬讛 诇诪讬驻砖讟 诪讬谞讬讛 讘注讬讬谉 讜讚讞讜 诇讛 讘讛讗讬 砖讬谞讜讬讬讗 讚讞讬拽讗. 讗诇讗 讛讻讬 讛讜讗 讚讗讬讻讗 诇诪讬诪专 讚讻讬 拽转谞讬 讜讗住讜专讬谉 讘讚讘专 砖诇 讗讜转讛 讛注讬专 讗谞讜讚专讬谉 拽讗讬 讗讛谞讬 讚拽讗诪专讬 讛专讬 讗转 注诇讬 讻诇讜诪专 讚拽讗住专 讗讬讛讜 诪谞驻砖讬讛 讛谞讗转 讞讘专讜 诇注爪诪讜 讗讘诇 诇讗 讗谞讬讚专讬谉 讻诇讜诪专 讚讛讬讬谞讜 讛专讬谞讬 注诇讬讱 讞专诐 砖讛讜讗 诪讚讬专讜 诇讞讘专讜 讚讛讛讜讗 讗讬驻砖专 讚砖专讬 讛讜讗讬诇 讜诇讗 谞讚专 讗讬讛讜 诪讙讜驻讬讛 讗诇讗 讞讘专讜 讛讜讗 砖讗住专讜 诪谞讻住讬讜 讜砖诪注讬谞谉 诪讙诪专讬谉 讚讛讗 讚拽转谞讬 诪转谞讬转讬谉 讜讻讜驻讬谉 讗转 讛谞讜讚专 砖讬诪讻讜专 讗转 讞诇拽讜 谞讚讜专 讜讛讜讗 谞讜讚专 拽转谞讬 讻诇讜诪专 砖讗住专 讛讜讗 诪注爪诪讜 谞讻住讬 讞讘专讜 注诇 注爪诪讜 讚讻讬讜谉 讚讗住专 谞驻砖讬讛 讘讚讞讘专讬讛 讞讬讬砖讬谞谉 讚讬诇诪讗 讗转讬 诇讗砖转诪讜砖讬 讘讚讞讘专讬讛 转砖诪讬砖 讚讗住讜专 讻讙讜谉 讛注诪讚转 转谞讜专 讜专讞讬诐 讚讗住讜专 讗驻讬诇讜 诇专讘讬 讗诇讬注讝专 讘谉 讬注拽讘 讗讘诇 诪讚讬专 诇讗 讗砖讻讞谉 讚讻讜驻讬谉 驻讬专讜砖 诪砖讜诐 讚讻诇 讗讚诐 注讜砖讛 专爪讜谞讜 讘砖诇讜. 讜讻诇 砖讻谉 诪讜讚专 讚诪讬谞住 讗谞讬住 讚讜讚讗讬 讗讬谉 讻讜驻讬谉. 讜讬专讜砖诇诪讬 驻专讬砖 讗讬驻讻讗 讚讗讬转诪专 讛转诐 讘转讜讱 砖诇讬 讗谞讬 谞讻谞住 讗讬谞讬 谞讻谞住 诇转讜讱 砖诇讱 讜讗讬转诪专 讻讜驻讬谉 诇讗 注诇 讛讚讛 讗转讗诪专讗 讗诇讗 注诇 讛讚讛 讘转讜讱 砖诇 讞讘讬专讱 讗谞讬 谞讻谞住 讜讗讬谞讬 谞讻谞住 讘转讜讱 砖诇讱 讜讗转诪专 讻讜驻讬谉 (诇讗 注诇 讛讚讛 讗转讗诪专转 讗诇讗 注诇 讛讚讛 讻讜驻讬谉) 讗转 讛谞讜讚专 砖讬诪讻讜专 讗转 讞诇拽讜 讘讗讜诪专 讛谞讬讬转讬 注诇讬讱 讻诇讜诪专 砖讛讚讬专讜 讛讜讗 诇讞讘专讜 讗讘诇 讘讗讜诪专 讛谞讬讬转讱 注诇讬 诇讗 讘讚讗. 讜讞讝讬谞谉 诇讞讚 诪专讘讜讜转讗 讚住诪讱 注诇讬讛 讜拽讗 讻转讘 讘驻住拽讬谉 讚讬诇讬讛 砖谞讬诐 砖讛讬讜 砖讜转驻讬谉 讘讞爪专 讜谞讚专 讗讞讚 诪讛诐 砖诇讗 讬讛谞讛 讘讜 讛砖谞讬 讻讜驻讬谉 讗转 讛谞讚讜专 诇诪讻讜专 讗转 讞诇拽讜 讜讗谞谉 诇讗 住诪讻讬谞谉 讗诇讗 讗讙诪专讗 讚讬诇谉. 讗诇讗 诪讬讛讜 讗砖讻讞谉 讚转谞讬讗 讘转讜住驻转讗 讛讬讛 讗讞讚 诪讛诐 专讙讬诇 诇讛讚讬专 讗讞专讬诐 讛谞讗讛 注诇 讞诇拽讜 讻讜驻讬谉 讗转 讛专讙讬诇 诇诪讻讜专 讗转 讞诇拽讜 讜讘讛讗 讗讬讻讗 诇诪讬诪专 诪转专讬爪谞讗 讛讬讗 讜专讙讬诇 砖讗谞讬 讜讘讚讗诪专 讞爪专讬 讻诇讜诪专 讚诪砖诪注 讘注讜讚 砖讛讜讗 砖诇讜 讗讘诇 讗诪专 讞爪专 讝讜 讻讬 诪讻专 谞诪讬 讗住讜专. 讛专谞讘"讬 讝"诇. 
讜讻转讘 讛专砖讘"讗 讝"诇 讜转讬专抓 讛专诪讘"谉 谞专讗讛 诪砖讜诐 讚讗讬讻讗 诇诪讬诪专 讚诇讗讜 讗谞讬讚专讬谉 拽讗讬 讗诇讗 讗谞讜讚专讬谉 讗讛谞讬 讚拽讗诪专讬 讛专讬 讗转 注诇讬 (讜讛专讬 讗转 注诇讬). 驻讬专讜砖 诇驻讬专讜砖讜 诪讚拽转谞讬 讗住讜专讬谉 讘讚讘专 砖诇 讗讜转讛 讛注讬专 讜诇讗 拽转谞讬 讜砖谞讬讛诐 讗住讜专讬谉 讘讚讘专 砖诇 讗讜转讛 讛注讬专. 讜讚讞讜拽 讛讜讗 拽爪转 讚讻讬讜谉 讚拽转谞讬 讜砖谞讬讛诐 诪讜转专讬谉 讘讚讘专 砖诇 注讜诇讬 讘讘诇 讜讗住讜专讬谉 讘讚讘专 砖诇 讗讜转讛 讛注讬专 诪砖诪注 讚讗住讜专讬谉 讚拽转谞讬 讗诪讜转专讬谉 讚诇注讬诇 诪讬谞讬讛 拽讗讬. 讜诪讜专讬 讛专讘 专讘讬谞讜 讬讜谞讛 讝"诇 转讬专抓 诪砖讜诐 讚讗讬讻讗 诇诪讬诪专 讚讛转诐 讛讜讗 讚讗祝 注诇 讙讘 讚诪讜讚专 讗谞讬住 讻讬讜谉 讚谞讜讚专 诇讗 讗谞讬住 讜讗住讜专 转专讜讬讛讜 讗住讜专讬谉 讚讗讬 砖专讬谞谉 诪讜讚专 诇讗 爪讗讬转 谞讜讚专 讜诇讗 驻诇讜讙 讘讛讜 专讘谞谉 注讚 讻讗谉. 讜讝讛 讬讜转专 拽专讜讘 讗祝 注诇 驻讬 砖讛讬讛 诪谉 讛转讬诪讛 讛讬讗讱 谞讞诪讬专 注诇 讛诪讜讚专 讻讚讬 砖诇讗 讬讘讗 讛诪讚讬专 诇讬讚讬 转拽诇讛 注"讻 讜拽讛讜 讘讛 专讘讜讜转讗 讝"诇 讚讛讗 专讘讬谞讗 驻讬专砖讛 讘驻专拽 砖讜专 砖谞讙讞 讗转 讛驻专讛 讘讬砖 讘专讬专讛 讜讻讜' 讻讻转讜讘 讘讛专"谉 讝"诇. 讜讗讬驻砖专 讛讬讛 诇讜诪专 讚讛讻讗 谞诪讬 讘讚专讘谞谉 讛讜讗 讚讛讗 讜讬转讜专 讜讜讬转讜专 讗讬谞讜 讗住讜专 讘诪讜讚专 讛谞讗讛 讗诇讗 诪讚专讘谞谉 讜讻讜'. 讗讘诇 专"转 讝"诇 转讬专抓 讜讻讜' 讻讻转讜讘 讘讛专"谉 讝"诇. 讜诪讻诇 诪拽讜诐 讛讻讗 讜讚讗讬 诪砖讜诐 讚讬砖 讘专讬专讛 讛讜讗 讜讻住讜讙讬讗 讚驻专拽 砖讜专 砖谞讙讞 讗转 讛驻专讛 讜讗驻讬诇讜 讛讻讬 诇讗 讚讞讬谞谉 诇讛 诪讛讬诇讻转讗 诪讚讗讬驻住讬拽 讛讻讗 讛诇讻转讗 讻讜讜转讬讛 讘讛讚讬讗 讗诇讗 讚讛讗讬 讘专讬专讛 诇讗讜 讘专讬专讛 讻讘专讬专讛 讚注诇诪讗 讚谞讬诪讗 讛砖转讗 诇讗 讗讬讘专讬专讛 讜诇诪讞专 讗讬讘专讬专讛 讻诇讜诪专 讗讬讙诇讗讬 诪讬诇转' 诇诪驻专注 讚砖诇 讝讛 讛讬讛. 讜转讚注 诇讱 讚讛讬讻讬 讗诪专讬谞谉 讗讬讙诇讗讬 诪讬诇转讗 讚讛讗讬 诇讘讚谞驻砖讬讛 拽讗 讗讝讬诇 讜讛讗讬 诇讚谞驻砖讬讛 拽讗 讗讝讬诇 讜诪注讬拽专讗 讚讬诇讬讛 讛讜讗 讚讛讗 砖谞讬讛诐 讗住讜专讬诐 诇讛注诪讬讚 专讞讬诐 讜转谞讜专 讜讘讻诇 讚讘专 砖讛砖讜转驻讬谉 讬讻讜诇讬谉 诇注讻讘 讝讛 注诇 讝讛 讜注讜讚 砖讛专讬 讘诪拽讜诐 砖讚讜专讱 讝讛 注讻砖讜 讬讚专讜讱 讞讘讬专讜 诇讗讞专 砖注讛. 讗诇讗 驻讬专讜砖讗 讚讛讗讬 砖诪注转讗 讛讻讬 讛讜讗 讜讻诪讜 砖讻转讘讛 诪讜专讬 讛专讘 讝"诇 诪驻讬 专讘讜 讛专讘 专讘讬谞讜 砖诇诪讛 讘专 讗讘专讛诐 讝"诇 讘砖讬砖 讘讛 讚讬谉 讞诇讜拽讛 讗住讜专 讚讻讬讜谉 讚讗讬讻讗 讻驻讬讬转 讞诇讜拽讛 诪讛谞讬 诇讬讛 讛诇讛 讻砖讗讬谞讜 讻讜驻讛讜 诇讞诇讜拽 讜诪谞讬讞讜 诇讛砖转诪砖 讘讻诇 讛讞爪专 讜讗驻讬诇讜 专讘讬 讗诇讬注讝专 讘谉 讬注拽讘 诪讜讚讛 讘讛 讗讘诇 讘砖讗讬谉 讘讛 讚讬谉 讞诇讜拽讛 砖专讬 讚讻讬讜谉 讚注诇 讻专讞讜 砖诇 讞讘讬专讜 拽谞讜讬 诇讜 讛讞爪专 诇注讜诇诐 诇讬讻谞住 讘讻讜诇讜 讗讬谉 讻讞 讘讬讚讜 诇讗住专讜 注诇讬讜 讚讛讜讬 讻讗讜住专 注诇 讞讘专讜 讗转 砖诇讜. 讜讛讬讬谞讜 讬砖 讘专讬专讛 讚拽讗诪专 讚讻诇 注讬讚谞讗 讚注讬讬诇 讘讞爪专 专讜讗讬谉 讻讗诇讜 诪拽讜诐 讚专讬住转 专讙诇讜 拽谞讜讬 诇讜 诇讘讚讜 讚注诇 转谞讗讬 讝讛 谞拽谞讬转 诇讛诐 讛讞爪专 诪转讞诇讛 讻讬讜谉 砖讗讬谉 讞讘讬专讜 讬讻讜诇 诇讻讜驻讜 诇讞诇讜拽 讜讘专讬专讛 讝讜 诪注讬拽专 拽谞讬讬讛 讛讬讗 讚讛讜讬 讻诪讗谉 讚讝讻讜 讘讛 诇讛讬讜转 拽谞讜讬讛 诇讻诇 讗讞讚 讘驻谞讬 注爪诪讜 讘砖注讛 砖转讚专讜讱 讘讛 讻祝 专讙诇讜 讻砖讬注讜专 讚专讬住转讜 讜诇讗 讗砖讻讞谉 讘砖讜诐 讚讜讻转讗 砖讬讚诪讛 讛转诇诪讜讚 诇讘专讬专讛 讝讜 砖讗专 讘专讬专讜转 讗诇讗 讛讛讬讗 讚砖讜专 砖谞讙讞 讜讛讬讗 讻讬讜爪讗 讘讛 砖讛讘讜专 拽谞讜讬 讻讜诇讜 诇诪砖转诪砖 讘讜 讘砖注讛 砖诪砖转诪砖 注讚 讻讗谉. 讜讻谉 谞诪讬 讻转讘 讛专诪讘"谉 讝"诇 讘驻住拽讬 讛诇讻讜转 砖诇讜. 讜诪注转讛 拽讬讬诪讗 诇谉 谞诪讬 讘讛讛讬讗 讚讘讜专 砖诇 砖谞讬 砖讜转驻讬谉 讚驻专拽 砖讜专 砖谞讙讞 讻专讘讬 讗诇讬注讝专 讘谉 讬注拽讘 讚讛讗 讗讝诇讜 诇讟注诪讬讛讜 讚驻诇讜讙转讗 讚讛讻讗. 讜专"讞 讝"诇 驻住拽 砖诐 讻专讘谞谉 讜讗讬谞讜 诪讞讜讜专 讘注讬谞讬. 讛专砖讘"讗 讝"诇. 
讜讻谉 讻转讘 讛专诪讘"谉 讝"诇 讜讝"诇: 讜讗爪讟专讻讬谞谉 诇讘专讜专讬 诪讬诇转讗 诪砖讜诐 讚讗砖讻讞谉 诇专"讞 讝"诇 讚驻住拽 讛转诐 讘驻专拽 讛驻专讛 讻专讘谞谉 讜讗谞谉 讻转讘讬谞谉 诪讗讬 讚住讘讬专讗 诇谉 讜讛讻讬 谞诪讬 驻住拽讜 讘转专讗讬. 讗诇讗 讚讗讬讻讗 诪讬谞讬讛讜 诪讗谉 讚诪讝讻讬 砖讟专讗 诇讘讬 转专讬 讚拽讗 驻住拽 讛诇讻讛 讻专讘讬 讗诇讬注讝专 讘谉 讬注拽讘 讜讻诪转谞讬转讬谉 讚拽转谞讬 讜讗住讜专讬谉 讘讚讘专 砖诇 讗讜转讛 讛注讬专 讜讻讜' 驻讬专讜砖 讗祝 注诇 驻讬 砖讗讬谉 讘讜 讚讬谉 讞诇讜拽讛. 讜讛讗 讙诪专讗 讘讛讚讬讗 讘讬转 讛讻谞住转 讻讞爪专 砖讗讬谉 讘讛 讚讬谉 讞诇讜拽讛 讚诪讬 讜诇讗 拽讗 诪驻诇讬讙 讘讬谞讬讛讜 讘诪讬讚讬. 讛讬诇讻讱 诇专讘讬 讗诇讬注讝专 讘谉 讬注拽讘 讝讛 谞讻谞住 诇转讜讱 砖诇讜 讜讝讛 谞讻谞住 诇转讜讱 砖诇讜 讜讻谉 讛讬诇讻转讗. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

专砖"讬 诇讞爪专 讛住"讚 驻诇讬讙讬 讛住"讚 讜讗讞"讻 诪"讛 讻砖讬砖 讻爪"诇:


专"谉 讘讚"讛 讛讬讛 讗讞讚 诪讛诐 讻讜' 讛讱 住讬驻讗 讘谞讚专 讝讛 诪讝讛 讻爪"诇:


讘专讗"砖 讻诪讛 讛住"讚 注诇讬讜 讛住"讚:





专砖"砖

讘诪砖谞讛 讗讬谉 诇讜 讘讛诐 转驻"讬 诪讜转专. 注转讜讬"讟 诪讛 砖讛讘讬讗 讘砖诐 讛专讗"砖 讚讘"拽 讜讻"注 讜诇驻"讝 讬诇"驻 讻讜' 讻诪砖"讻 讛专"谉 讻讜'. 讘诪讞讻"转 诇"讚 讘讝讛 讚诇讛专讗"砖 讗讬谉 讞讬诇讜拽 讘讬谉 讗讜住专 注诇 砖讜转驻讜 诇讘讬谉 注诇 讗讞专. 专拽 讚诪讞诇拽 讘讬谉 诪砖讻讬专 讚诪讻专 讛谞讗转讜 诇讻谉 讗"讬 诇讗住讜专 讗驻讬诇讜 注诇 讛砖讜讻专 讙讜驻讬讛. 诇讘讬谉 砖讜转驻讬谉 讚讛谞讗转讜 转讞转 讬讚讜 讬讻讜诇 诇讗住讜专 讗驻讬' 注诇 讗讞专 讜讗讬谉 砖讜诐 专讘讜转讗 讘讗讞专 讟驻讬 诪讘砖讜转祝:



专"谉 讚"讛 转谞讬 谞讚讜专. 讻诇讜诪专 讻讜'. 注讬' 讘"拽 (诪讟 讘) 转讚"讛 讜转谞讬 讜讘诪讛 砖爪讬讬谞转讬 砖诪讛. 讜注讬' 讙诐 讻谉 诪砖"讻 讘砖讘讜注讜转 (讟讝) 讘转讚"讛 转谞讬 讘住"讚:





讛讙讛讜转 讬注讘"抓

专砖"讬 讚"讛 讛"讙 讛讬讛 讗讞讚 诪讛诐 讻讜' 讻讜驻讬谉 讗转 讛谞讜讚专. 讛诪讚讬专 讗转 讞讘专讜 讻爪"诇:


专"谉 讚"讛 讜砖谞讬讛诐 讗住讜专讬诐 诇讛注诪讬讚 讻爪"诇:

